text:
Since the news of Lou Reed's passing on Sunday Oct. 27 I've been listening quite a lot to The Velvet Underground and Lou Reed's solo material. The greatest and most famous record by The Velvet Underground is the debut The Velvet Underground & Nico (1967). While The Velvet Underground were in many ways forerunners to punk and post punk and the album does have quite a few tracks that delve into drones and noise, this particular track is a bit more "pop". Pop in a Phil Spector wall of sound sense. Nico sings lead on the track and adds her dreamily European/teutonic persona:
Tomorrow night we're seeing Nick Cave & The Bad Seeds live here in Copenhagen which means I've also been listening to their back catalogue this week. One track that stood out was from the covers album Kicking Against The Pricks (1986) and it's their cover of the aforementioned 'All Tomorrow's Parties'. Nick Cave and the band invert the angle of the song and make it a
masculine choir of Ennio Morricone-esque shouts with a driving
rock'n'roll beat underneath. Male singers performing songs usually associated with female singers and vice versa is an easy trick but nevertheless it works. A great contrast to the original version:
This is what I would call a cover in all the right ways. It points to a lineage back to the original version while adding something of its own.
In regards to female and male singers these two versions reminded me of a similar example where the opposite happens, namely that of Kraftwerk and Siouxie and The Banshees. Kraftwerk released their masterpiece Trans Europe Express in 1977 and one of the featured tracks is 'Spiegelsaal'/'Hall of Mirrors', recited and sung by Ralf Hütter in typically non-dramatic fashion:
Interestingly, his vocal manners point back to Nico's similarly taut delivery on The Velvet Underground & Nico and lo and behold; this song also received a post punk inflected interpretation around the same time that Nick Cave & The Bad Seeds released their covers album. Siouxie Sioux & The Banshees released their covers album Through The Looking Glass (taking its title from the Kraftwerk song) in 1987. Again, we have a cover version that adds some straight forward rock drive to the original and again we have a front figure artist backed by a band: "X & The X's". Only this time the gender roles are the opposite.
Looking forward to Nick Cave & The Bad Seeds tomorrow!
11/7/13
11/5/13
Føroyskur rockur í Íslandi (grein frá 2002)
Jón Tyril skrivaði nú ein dagin á Facebook at hann hevði hitt Kristinn Sæmundsson e.k.s. Kiddi í Reykjavík á ársins Airwaves festivali. Kiddi. Tað var hann, ið kom til Føroya at lurta eftir Clickhaze, Krit, Gestir o.ø. á sumri í 2002. Hann hevði m.a. ein lyklaleiklut tá Bjørk, Sigur Rós, Mugison o.o. tóku sínu fyrstu fet innan tónleikin. Ein eldsál í orðsins rætta týdningi. Á heysti í 2002 ornaði Kiddi fyri at Clickhaze, Krit, Hanus G., Kári Sverrisson og Eivør Pálsdóttir komu til Reykjavíkar at spæla á Fairwaves 2002, ið koyrdi parallelt við Airwaves, men einans við føroyskum nøvnum á plakatini. Jens Guð hjálpti eisini til, men sum hann sjálvur skrivar: "Kiddi var potturinn og pannan í "Fairwaves"".
Eg var øgiliga hugtikin av Íslandi og íslendskum tónleiki um hetta mundið. Tá eg so frætti at Clickhaze skuldu til Reykjavíkar í 10 dagar, ráddi um at bera so í bandi, at tað fór at vera brúk fyri mær á túrinum. Endin var at eg kom við sum ein samanseting av blaðfólki, roadie og kórsangara (Ólavur Jákupsson sang fyri í einum lagi, har eg sang kór), og so var onkur hissini solo framførsla eisini. Hvussu umfatandi mítt roadie virksemið á túrinum var, tað er - so segði hann - sokkið í tíðarinnar dýpi. Sum blaðfólk fekk eg so í øllum førum skrivað tvinnar greinir frá túrinum. Tann fyrra stóð í Dimmalætting týsdag t. 5 nov. 2002. Í dag er týsdagur 5. nov. 2013, so tað er eitt sindur stuttligt. Gerið so væl! (tøkk til Edmund í Garði fyri myndir).
Skrivað hevur: Knút H. Eysturstein
Týsdagur 5. november 2002, kl. 10.42, 216/125 - Skái
Ummæli/frásøgn: Clickhaze, Krit og alt harímillum!
Síðstu vikurnar hevur ein føroysk tónleikabylgja floymt inn yvir Ísland. Á hvørjum horni og hvørjari geil í Reykjavík hava plakatir verið at sæð, ið lýsa við "Fairwaves"-konsertum við føroyskum bólkum. Føroyskur tónleikur er nógv at hoyra í útvarpinum, og sum heild eru fólk sera áhugað í føroyskum tónleikarum og føroyskum tónleiki.
Fyrst var tað fólkatónleikurin við Hanusi G. Johansen, Kára Sverrissyni og Eivør Pálsdóttir. Síðan var rockur á skránni, og í eina viku buldraðu tónarnir hjá Clickhaze og Krit í konsertstøðum og klubbum allastaðni í Reykjavík.
Stórur rockur á Grand Rokk!
Leygarkvøldið 20. oktober høvdu hesir báðir áðurnevndu bólkar eitt brak av eini konsert í tiltikna rockklubbanum Grand Rokk. Grand Rokk er eitt lítið, intimt og hugnaligt stað, ið er upplagt til intensar rockkonsertir við tøttum samskifti millum tónleikara og áhoyrara. Ikki tí, útgerðin á staðnum var ikki fantastisk, og ljóðmenninir vóru sjáldan tilstaðar(!), men kortini var atmosferan sera góð, tá konsertin endiliga byrjaði.
Íslendsku Úlpa, ið vitjaðu í Føroyum fyrr í mánaðinum, løgdu fyri við vælupplagdum og ikki minst væl spældum sýru-guitarrocki í serklassa. Sostatt var støðið lagt undir eina fríska, framfýsna og ferðmikla konsert, har tónleikurin var í miðdeplinum alla tíðina.
Íslendska tónleikaguruin Jens Guð trein pallin og boðaði síðani á íslendskum, at nú skuldi Clickhaze úr Føroyum spæla. Hann siteraði tað ið t.d. donsk bløð hava sagt um bólkin, eitt nú; "...Clickhaze er besti bólkurin í Skandinavia í løtuni!" og "Björk go home!" o.s.fr. Nú var spennandi at vita, hvussu tað fór at ganga hjá teimum, og um íslendsku áhoyrararnir fóru at taka hesi bragdligu orð í álvara ella ikki.
Eivør dugdi væl at vera eyðmjúk, tá hon trein á pallin. Hon fór yvir til mikrofonina, hugdi út yvir áhoyrarnar og segði við mildari rødd; "I don’t think... Björk should not go home!". Hetta dámdi íslendingum at hoyra. Teir dugdu at síggja, at hóast alt hóvastákið í fjølmiðlunum, so var veruleikin ein annar. Her var talan um ein bólk av jarðbundnum og skilagóðum fólki, ið elskar tónleik, heldur enn "popularitet".
Fyrsta lagið var 'Clean Air' við teirri eyðkendu Kingo-introini, har Eivør syngur 'Lover nu Herren' við urguleiki afturvið. Tað var eyðsæð, at áhoyrararnir vóru merktir beinavegin av framførsluni. Tað tyktist sum um hetta føroyska rockkenda var teimum bæði fremmant og kent um somu tíð. Síðani komu allir hinir sangirnir, ið vit kenna her í Føroyum; 'Wall of Silence', 'Until we have faces', 'Frozen Lullaby', 'Indigo Brow' og so framvegis. Ein má eisini nevna rapp-rockarin 'Stop Breathing', ið var púra pulserandi hetta kvøldið.
Fyri okkum var tað kanska kent, men fyri hesi fjøld, ið ikki hevði hoyrt tónleikin áður, vóru tað nýggir og spennandi tónar. Clickhaze hevði eitt brak av eini konsert hetta fyrsta kvøldið og tryggjaði sær fleiri fjepparar aftrat í hesum nýggja og forkunnuga landi.
Krit endaði kvøldið og kláraði seg eisini stak væl. Teir rokkaðu nógv; ja, enntá so nógv, at summir av áhoyrarunum rýmdu, tí at tað gjørdist ov nógv av tí góða. Tónleikurin hjá Krit er jú harður og larmandi og øll eru jú ikki von við slíkt. Men tey, ið vóru von við slíkan tónleik, vórðu verandi, og hesi vóru sera fegin um framførsluna. Persónliga helt eg, at 'Some people just weren’t born to fit in' og 'Everywhere' skaraðu framúr á hesi konsertini.
Samanumtikið var hetta ein sera góð byrjan á ferðini!
Peppan í fjølmiðlunum
Í oktober útgávuni av besta íslendska tónleikablaðnum »Sánd« var ein samrøða við Eivør, eins og eitt ummælið av EP’ini hjá Clickhaze. Tey fingu fýra stjørnur, lið um lið við slík stórnøvn sum Coldplay og Sonic Youth. Blaðið hevur nógv rósandi orð at bera bólkinum og bæði í samrøðu og ummælið verður mangt og hvat sagt um bólkin og møguleikarnar, ið hann hevur úti í heimi.
Fríggjadagin 25. oktober var Clickhaze gestur í almennu útvarpsrásini Rás 2, har framførd vórðu hesi fýra løgini: 'Wall of Silence', 'Stop Breathing', 'Trom' og 'Indigo Brow'. 'Trom' er eitt spildurnýtt lag, ið var frumframført leygardagin 20. á Grand Rokk. Eitt spennandi og øðrvísi lag við post-rock-tendensum, ið bera boð um nýggjar tónlistarligar streymar frá Clickhaze. Í hesum lagnum vóru tveir gestasangarar úr nýggja eysturoyarbólkinum Gestir við.
'Indigo Brow' hevur eisini staðið seg sera væl í íslendsku fjølmiðlunum. Lagið er javnan at hoyra í útvarpinum og upptøkan frá Prix finaluni 2001 er eisini at síggja sum videolag í íslendskum sjónvarpi.
Krit var so heppið at sleppa í studio í Íslandi. Upptøkurnar vóru sunnudag og mánadag. Og ikki var liðugt fyrr enn beint áðrenn heimferðina til Føroyar. Tað var um reppið, at teir í Krit náddu flogfarið. Mikkjal, sangarin, varð koyrdur beinleiðis úr studionum á flogvøllin hálvan tíma áðrenn fráferðina. Tá hevði hann verið samfullar 20 tímar í upptøkuhølinum, so tað var ein hásur og troyttur maður, ið møtti upp á flogvøllinum.
Gaukurin, Grand Rokk og 22
Krit hevði eina sera góða framførslu í Gauki á Stong týsdag, har spælt var saman við Kimono og Úlpa. Ljóðið var fantastiska gott og ljóðmaðurin var so avgjørt ein snillingur av rang. Hetta var gleðiligt at síggja og hoyra, tí tónleikurin hjá Krit hevur so avgjørt uppiborið góðar umstøður.
Um ljóðið er vánaligt, kann tað hjá summum gerast ov larmut og strævið og fáa hesi tí ikki møguleika fyri at seta seg inn í tónleikin. Um ljóðið hinvegin er gott og klárt, er nógv størri møguleiki fyri, at fleiri áhoyrarar geva bólkinum og tónleikinum ans.
Hetta hendi í "Gaukinum", sum staðið eisini kallast. Tey, ið ikki høvdu hoyrt bólkin áður, fingu her ein góðan møguleika fyri júst tí, og vit, ið kenna bólkin, høvdu møguleika at hoyra tónleikin undir nærum fullkomnum umstøðum. Sera gott Krit! Takk fyri!
Íslendsku rockararnir í Úlpa endaðu konsertina við einum braki. Teir vóru stutt sagt rockur fyri allar pengarnar, og hetta dámdi føroyingunum væl, tí teir hoppaðu og peppaðu í takt við tónleikin. Hinvegin sótu íslendsku áhoyrararnir pinnastillir og lurtaðu. Hetta var løgið at síggja; garvillir føroyingar øðrumegin og púra kvirrir íslendingar hinumegin pallin. Hetta tóktist at vera eitt fyribrigdi á konsertum í Íslandi. Sjálvt um tónleikurin er ógvuliga harður og rokutur, so sita fólk pinnastill og lurta. Slíkt hendir viðhvørt eisini í Føroyum, men her plaga fólk um ikki annað at røra seg eitt sindur, tá tónleikurin er alra harðast og villast.
Løgið!
Seinni í vikuni vóru fleiri konsertir afturat. Clickhaze spældi aftur á Grand Rokk mikudag saman við punkbólkinum Panman, ið veruliga dugdi at punka. Ein góð framførsla, men tað tóktist mær óneyðugt, at teir skuldu koppa mikrofonstativum og langa guitarar á trummuskálir (trummuskálir, ið trummuleikarin hjá Clickhaze eigur, enntá!) móti endanum av konsertini. Bara tí ein er punkari, nýtist ein ikki at vera kraftidiot samstundis. Hygg bara at 200! (Nei, 200 eru ikki kraftidiotar! Teir eru bara kul!)
Krit spældi eisini hósdag á klubbanum/matstovuni 22 saman við Stjørnukisi. Stjørnukisi spælir eitt sindur tungan og ferðmiklan rock, og riggaðu teir tí væl saman við Krit. Krit hevði enn eina konsert fríggjadag saman við fleiri øðrum bólkum, og vóru teir sera væl umtóktir. Hetta var eitt tiltak, ið nevnist »Unglist« og har vóru fleiri harðir rockbólkar við. Krit riggaði væl í hesum umhvørvi og varð klappaður uppaftur. Krit fekk sera góð ummæli og annað rós.
Ein góður endi
Síðsta konsertin var leygardagin 26. oktober. Hesuferð vóru tað aftur Úlpa, Krit og Clickhaze, eins og á fyrstu konsertini á Grand Rokk. Henda konsertin var hildin í einari gamlari kykmyndahøll, ið nevnist Austurbæjarbió. Eitt sera hugnaligt og vakurt høli, við kykmyndahølisstólum og øllum øðrum, ið hoyrir til eitt slíkt.
Konsertin var sera góð, sjálvt um ljóðtrupulleikar stungu seg upp viðhvørt, t.d. í framførsluni hjá Krit. Tað serliga við hesi konsertini var jú at hetta var ein kykmyndahøll, og hetta var eisini nýtt til fulnar. Ein íslendskur listamaður sýndi gamlar filmir og filmsstubbar á stórskíggjanum aftan fyri tónleikararnar undir allari konsertini, og riggaði hetta sera væl.
Í endanum av framførsluni hjá Úlpa vóru myndir av fimleikarum, ið hoppaðu og bóltaðu rút, alt meðan bólkurin rockaði intenst í endalagnum 'Darling'. Meðan Krit spældi, var gamli russiski svart/hvíti klassikarin Ivan Hin Ræðuligi sýndur. Ein av hasum filmunum, har allir leikararnir síggja sjokkeraðir út alla tíðina, av tí at søgan er so forferdiliga dramatisk! Stílurin var ortodoksur og myrkur, og riggaði hetta sera væl til tónleikin og framførsluna hjá Krit. Eitt sindur "óhugnaligt" ella soleiðis.
Meðan Clickhaze spældi, vórðu filmsstubbar úr Týsklandi í farnu øld at síggja. Hetta riggaði væl, men var samstundis eisini skizofrent og løgið. Clickhaze byrjaði við 'Clean Air'. Eitt vakurt lag um reina luft og vakra náttúru. Men á skíggjanum var søgan ein onnur. Her sóu vit myndir úr Berlin eftir seinna veraldarbardaga. Sprongdar húsatoftir. Heimleys fólk. Gamlar konur, ið bóru múrsteinar. Neyð og elendigheit. Hetta stóð í sterkari andsøgn til vakra sangin um vøkru fittu Føroyar.
Í 'Daylight' var andsøgnin uppaftur týðiligari. 'Daylight' er positivari og ljósari enn 'Clean Air', men her vóru myndirnar enn meira ørar. Her vóru myndir úr Týsklandi áðrenn seinna veraldarbardaga at síggja. Nazistar, høgra armar í loft, swastika, hermenn, vápn og bókabál. Og framman fyri skíggjan stóð Eivør við eydnusælum smíli og sang: "... this world is perfect just like you, beatiful and true, holding on to grace, and the beauty of her face"!
Um hetta var tilætlað frammanundan, hevði eg hildið tað at verið á markinum. Fúl ironi og sarkasma. Men hetta var ikki ætlað frammanundan. Listarmaðurin visti ikki, hvat bólkurin fór at spæla og bólkurin visti ikki hvat listamaðurin fór at sýna. Fyri meg persónliga fingu sangirnir enn meira týdning og innihald. Ein hevur í grundini sera nógv at vera glaður fyri. Vit hava nógv at vera glað og takksom fyri í Føroyum. Stutt sagt, so var hetta við at sýna film aftur við tónleikinum eitt genialt hugskot. Nakað, ið vit kanska áttu at roynt her í Føroyum.
Annars er tað spell at Austarbæjarbió eftir ætlan skal rívast niður um ikki alt ov langa tíð, tí húsið sigst at vera ov gamalt. Spell, tí hølið er so sera hugnaligt og deiligt, og kundi verið nýtt til fleiri slíkar góðar konsertir.
Men akk, myndugleikarnir har minna um teir her heima. Leggja lítið í list og tónleik. Tíverri.
Ein góð ferð
Samanumtikið var hetta ein góð ferð í allar mátar. Íslendsku áhoyrararnir vóru væl nøgdir, føroysku tónleikararnir vóru væl nøgdir, og íslendsku og føroysku fyrireikararnir vóru væl nøgdir.
Hiðani ein stór tøkk til Kidda, Hljómalind, Adda Rokk, Grand Rokk, Jens Guð, Úlpa, Siggu og hini á Sirkus, Sjómansheimið Ørkina og íslendska fólkið. Øll sýndu okkum veruligan og hjartanemandi blíðskap á túrinum. Jauw!
Seinnu greinina frá túrinum kanst tú lesa her.
Eg var øgiliga hugtikin av Íslandi og íslendskum tónleiki um hetta mundið. Tá eg so frætti at Clickhaze skuldu til Reykjavíkar í 10 dagar, ráddi um at bera so í bandi, at tað fór at vera brúk fyri mær á túrinum. Endin var at eg kom við sum ein samanseting av blaðfólki, roadie og kórsangara (Ólavur Jákupsson sang fyri í einum lagi, har eg sang kór), og so var onkur hissini solo framførsla eisini. Hvussu umfatandi mítt roadie virksemið á túrinum var, tað er - so segði hann - sokkið í tíðarinnar dýpi. Sum blaðfólk fekk eg so í øllum førum skrivað tvinnar greinir frá túrinum. Tann fyrra stóð í Dimmalætting týsdag t. 5 nov. 2002. Í dag er týsdagur 5. nov. 2013, so tað er eitt sindur stuttligt. Gerið so væl! (tøkk til Edmund í Garði fyri myndir).
Skrivað hevur: Knút H. Eysturstein
Týsdagur 5. november 2002, kl. 10.42, 216/125 - Skái
Ummæli/frásøgn: Clickhaze, Krit og alt harímillum!
Síðstu vikurnar hevur ein føroysk tónleikabylgja floymt inn yvir Ísland. Á hvørjum horni og hvørjari geil í Reykjavík hava plakatir verið at sæð, ið lýsa við "Fairwaves"-konsertum við føroyskum bólkum. Føroyskur tónleikur er nógv at hoyra í útvarpinum, og sum heild eru fólk sera áhugað í føroyskum tónleikarum og føroyskum tónleiki.
Fyrst var tað fólkatónleikurin við Hanusi G. Johansen, Kára Sverrissyni og Eivør Pálsdóttir. Síðan var rockur á skránni, og í eina viku buldraðu tónarnir hjá Clickhaze og Krit í konsertstøðum og klubbum allastaðni í Reykjavík.
Stórur rockur á Grand Rokk!
Leygarkvøldið 20. oktober høvdu hesir báðir áðurnevndu bólkar eitt brak av eini konsert í tiltikna rockklubbanum Grand Rokk. Grand Rokk er eitt lítið, intimt og hugnaligt stað, ið er upplagt til intensar rockkonsertir við tøttum samskifti millum tónleikara og áhoyrara. Ikki tí, útgerðin á staðnum var ikki fantastisk, og ljóðmenninir vóru sjáldan tilstaðar(!), men kortini var atmosferan sera góð, tá konsertin endiliga byrjaði.
Íslendsku Úlpa, ið vitjaðu í Føroyum fyrr í mánaðinum, løgdu fyri við vælupplagdum og ikki minst væl spældum sýru-guitarrocki í serklassa. Sostatt var støðið lagt undir eina fríska, framfýsna og ferðmikla konsert, har tónleikurin var í miðdeplinum alla tíðina.
Íslendska tónleikaguruin Jens Guð trein pallin og boðaði síðani á íslendskum, at nú skuldi Clickhaze úr Føroyum spæla. Hann siteraði tað ið t.d. donsk bløð hava sagt um bólkin, eitt nú; "...Clickhaze er besti bólkurin í Skandinavia í løtuni!" og "Björk go home!" o.s.fr. Nú var spennandi at vita, hvussu tað fór at ganga hjá teimum, og um íslendsku áhoyrararnir fóru at taka hesi bragdligu orð í álvara ella ikki.
Eivør dugdi væl at vera eyðmjúk, tá hon trein á pallin. Hon fór yvir til mikrofonina, hugdi út yvir áhoyrarnar og segði við mildari rødd; "I don’t think... Björk should not go home!". Hetta dámdi íslendingum at hoyra. Teir dugdu at síggja, at hóast alt hóvastákið í fjølmiðlunum, so var veruleikin ein annar. Her var talan um ein bólk av jarðbundnum og skilagóðum fólki, ið elskar tónleik, heldur enn "popularitet".
Fyrsta lagið var 'Clean Air' við teirri eyðkendu Kingo-introini, har Eivør syngur 'Lover nu Herren' við urguleiki afturvið. Tað var eyðsæð, at áhoyrararnir vóru merktir beinavegin av framførsluni. Tað tyktist sum um hetta føroyska rockkenda var teimum bæði fremmant og kent um somu tíð. Síðani komu allir hinir sangirnir, ið vit kenna her í Føroyum; 'Wall of Silence', 'Until we have faces', 'Frozen Lullaby', 'Indigo Brow' og so framvegis. Ein má eisini nevna rapp-rockarin 'Stop Breathing', ið var púra pulserandi hetta kvøldið.
Fyri okkum var tað kanska kent, men fyri hesi fjøld, ið ikki hevði hoyrt tónleikin áður, vóru tað nýggir og spennandi tónar. Clickhaze hevði eitt brak av eini konsert hetta fyrsta kvøldið og tryggjaði sær fleiri fjepparar aftrat í hesum nýggja og forkunnuga landi.
Krit endaði kvøldið og kláraði seg eisini stak væl. Teir rokkaðu nógv; ja, enntá so nógv, at summir av áhoyrarunum rýmdu, tí at tað gjørdist ov nógv av tí góða. Tónleikurin hjá Krit er jú harður og larmandi og øll eru jú ikki von við slíkt. Men tey, ið vóru von við slíkan tónleik, vórðu verandi, og hesi vóru sera fegin um framførsluna. Persónliga helt eg, at 'Some people just weren’t born to fit in' og 'Everywhere' skaraðu framúr á hesi konsertini.
Samanumtikið var hetta ein sera góð byrjan á ferðini!
Peppan í fjølmiðlunum
Í oktober útgávuni av besta íslendska tónleikablaðnum »Sánd« var ein samrøða við Eivør, eins og eitt ummælið av EP’ini hjá Clickhaze. Tey fingu fýra stjørnur, lið um lið við slík stórnøvn sum Coldplay og Sonic Youth. Blaðið hevur nógv rósandi orð at bera bólkinum og bæði í samrøðu og ummælið verður mangt og hvat sagt um bólkin og møguleikarnar, ið hann hevur úti í heimi.
Fríggjadagin 25. oktober var Clickhaze gestur í almennu útvarpsrásini Rás 2, har framførd vórðu hesi fýra løgini: 'Wall of Silence', 'Stop Breathing', 'Trom' og 'Indigo Brow'. 'Trom' er eitt spildurnýtt lag, ið var frumframført leygardagin 20. á Grand Rokk. Eitt spennandi og øðrvísi lag við post-rock-tendensum, ið bera boð um nýggjar tónlistarligar streymar frá Clickhaze. Í hesum lagnum vóru tveir gestasangarar úr nýggja eysturoyarbólkinum Gestir við.
'Indigo Brow' hevur eisini staðið seg sera væl í íslendsku fjølmiðlunum. Lagið er javnan at hoyra í útvarpinum og upptøkan frá Prix finaluni 2001 er eisini at síggja sum videolag í íslendskum sjónvarpi.
Krit var so heppið at sleppa í studio í Íslandi. Upptøkurnar vóru sunnudag og mánadag. Og ikki var liðugt fyrr enn beint áðrenn heimferðina til Føroyar. Tað var um reppið, at teir í Krit náddu flogfarið. Mikkjal, sangarin, varð koyrdur beinleiðis úr studionum á flogvøllin hálvan tíma áðrenn fráferðina. Tá hevði hann verið samfullar 20 tímar í upptøkuhølinum, so tað var ein hásur og troyttur maður, ið møtti upp á flogvøllinum.
Fimm løg vóru fest á band, og teir vóru væl nøgdir við fyrsta úrslitið. Nú verður spennandi at hoyra endaliga, ljóðblandaða úrslitið, og síðani vita, hvat hendir við hesum. Vónandi spyrst ein útgáva burturúr, tí tað er sera umráðandi fyri bólkin at fáa eina útgávu frá hondum, ið fólk kunnu ogna sær. Vit gleða okkum og vóna tað besta!
Gaukurin, Grand Rokk og 22
Krit hevði eina sera góða framførslu í Gauki á Stong týsdag, har spælt var saman við Kimono og Úlpa. Ljóðið var fantastiska gott og ljóðmaðurin var so avgjørt ein snillingur av rang. Hetta var gleðiligt at síggja og hoyra, tí tónleikurin hjá Krit hevur so avgjørt uppiborið góðar umstøður.
Um ljóðið er vánaligt, kann tað hjá summum gerast ov larmut og strævið og fáa hesi tí ikki møguleika fyri at seta seg inn í tónleikin. Um ljóðið hinvegin er gott og klárt, er nógv størri møguleiki fyri, at fleiri áhoyrarar geva bólkinum og tónleikinum ans.
Hetta hendi í "Gaukinum", sum staðið eisini kallast. Tey, ið ikki høvdu hoyrt bólkin áður, fingu her ein góðan møguleika fyri júst tí, og vit, ið kenna bólkin, høvdu møguleika at hoyra tónleikin undir nærum fullkomnum umstøðum. Sera gott Krit! Takk fyri!
Íslendsku rockararnir í Úlpa endaðu konsertina við einum braki. Teir vóru stutt sagt rockur fyri allar pengarnar, og hetta dámdi føroyingunum væl, tí teir hoppaðu og peppaðu í takt við tónleikin. Hinvegin sótu íslendsku áhoyrararnir pinnastillir og lurtaðu. Hetta var løgið at síggja; garvillir føroyingar øðrumegin og púra kvirrir íslendingar hinumegin pallin. Hetta tóktist at vera eitt fyribrigdi á konsertum í Íslandi. Sjálvt um tónleikurin er ógvuliga harður og rokutur, so sita fólk pinnastill og lurta. Slíkt hendir viðhvørt eisini í Føroyum, men her plaga fólk um ikki annað at røra seg eitt sindur, tá tónleikurin er alra harðast og villast.
Løgið!
Seinni í vikuni vóru fleiri konsertir afturat. Clickhaze spældi aftur á Grand Rokk mikudag saman við punkbólkinum Panman, ið veruliga dugdi at punka. Ein góð framførsla, men tað tóktist mær óneyðugt, at teir skuldu koppa mikrofonstativum og langa guitarar á trummuskálir (trummuskálir, ið trummuleikarin hjá Clickhaze eigur, enntá!) móti endanum av konsertini. Bara tí ein er punkari, nýtist ein ikki at vera kraftidiot samstundis. Hygg bara at 200! (Nei, 200 eru ikki kraftidiotar! Teir eru bara kul!)
Krit spældi eisini hósdag á klubbanum/matstovuni 22 saman við Stjørnukisi. Stjørnukisi spælir eitt sindur tungan og ferðmiklan rock, og riggaðu teir tí væl saman við Krit. Krit hevði enn eina konsert fríggjadag saman við fleiri øðrum bólkum, og vóru teir sera væl umtóktir. Hetta var eitt tiltak, ið nevnist »Unglist« og har vóru fleiri harðir rockbólkar við. Krit riggaði væl í hesum umhvørvi og varð klappaður uppaftur. Krit fekk sera góð ummæli og annað rós.
Ein góður endi
Síðsta konsertin var leygardagin 26. oktober. Hesuferð vóru tað aftur Úlpa, Krit og Clickhaze, eins og á fyrstu konsertini á Grand Rokk. Henda konsertin var hildin í einari gamlari kykmyndahøll, ið nevnist Austurbæjarbió. Eitt sera hugnaligt og vakurt høli, við kykmyndahølisstólum og øllum øðrum, ið hoyrir til eitt slíkt.
Konsertin var sera góð, sjálvt um ljóðtrupulleikar stungu seg upp viðhvørt, t.d. í framførsluni hjá Krit. Tað serliga við hesi konsertini var jú at hetta var ein kykmyndahøll, og hetta var eisini nýtt til fulnar. Ein íslendskur listamaður sýndi gamlar filmir og filmsstubbar á stórskíggjanum aftan fyri tónleikararnar undir allari konsertini, og riggaði hetta sera væl.
Í endanum av framførsluni hjá Úlpa vóru myndir av fimleikarum, ið hoppaðu og bóltaðu rút, alt meðan bólkurin rockaði intenst í endalagnum 'Darling'. Meðan Krit spældi, var gamli russiski svart/hvíti klassikarin Ivan Hin Ræðuligi sýndur. Ein av hasum filmunum, har allir leikararnir síggja sjokkeraðir út alla tíðina, av tí at søgan er so forferdiliga dramatisk! Stílurin var ortodoksur og myrkur, og riggaði hetta sera væl til tónleikin og framførsluna hjá Krit. Eitt sindur "óhugnaligt" ella soleiðis.
Meðan Clickhaze spældi, vórðu filmsstubbar úr Týsklandi í farnu øld at síggja. Hetta riggaði væl, men var samstundis eisini skizofrent og løgið. Clickhaze byrjaði við 'Clean Air'. Eitt vakurt lag um reina luft og vakra náttúru. Men á skíggjanum var søgan ein onnur. Her sóu vit myndir úr Berlin eftir seinna veraldarbardaga. Sprongdar húsatoftir. Heimleys fólk. Gamlar konur, ið bóru múrsteinar. Neyð og elendigheit. Hetta stóð í sterkari andsøgn til vakra sangin um vøkru fittu Føroyar.
Í 'Daylight' var andsøgnin uppaftur týðiligari. 'Daylight' er positivari og ljósari enn 'Clean Air', men her vóru myndirnar enn meira ørar. Her vóru myndir úr Týsklandi áðrenn seinna veraldarbardaga at síggja. Nazistar, høgra armar í loft, swastika, hermenn, vápn og bókabál. Og framman fyri skíggjan stóð Eivør við eydnusælum smíli og sang: "... this world is perfect just like you, beatiful and true, holding on to grace, and the beauty of her face"!
Um hetta var tilætlað frammanundan, hevði eg hildið tað at verið á markinum. Fúl ironi og sarkasma. Men hetta var ikki ætlað frammanundan. Listarmaðurin visti ikki, hvat bólkurin fór at spæla og bólkurin visti ikki hvat listamaðurin fór at sýna. Fyri meg persónliga fingu sangirnir enn meira týdning og innihald. Ein hevur í grundini sera nógv at vera glaður fyri. Vit hava nógv at vera glað og takksom fyri í Føroyum. Stutt sagt, so var hetta við at sýna film aftur við tónleikinum eitt genialt hugskot. Nakað, ið vit kanska áttu at roynt her í Føroyum.
Annars er tað spell at Austarbæjarbió eftir ætlan skal rívast niður um ikki alt ov langa tíð, tí húsið sigst at vera ov gamalt. Spell, tí hølið er so sera hugnaligt og deiligt, og kundi verið nýtt til fleiri slíkar góðar konsertir.
Men akk, myndugleikarnir har minna um teir her heima. Leggja lítið í list og tónleik. Tíverri.
Ein góð ferð
Samanumtikið var hetta ein góð ferð í allar mátar. Íslendsku áhoyrararnir vóru væl nøgdir, føroysku tónleikararnir vóru væl nøgdir, og íslendsku og føroysku fyrireikararnir vóru væl nøgdir.
Hiðani ein stór tøkk til Kidda, Hljómalind, Adda Rokk, Grand Rokk, Jens Guð, Úlpa, Siggu og hini á Sirkus, Sjómansheimið Ørkina og íslendska fólkið. Øll sýndu okkum veruligan og hjartanemandi blíðskap á túrinum. Jauw!
Seinnu greinina frá túrinum kanst tú lesa her.
Posted by Knút at 2:45 PM No comments:
Labels: 2002, á føroyskum, Clickhaze, Dimmalætting, Fairwaves, Grein, Krit, tónleikur/music, Úlpa, Ummæli, Viðmæli
Subscribe to: Posts (Atom)


c: text/html

text:
Filmsfelagið byrjar aftur við Maradona
Rebellur. Hetja. Svindlari. Gudur. Øll hesi heiti standa á plakatini, tá Filmsfelagið sýnir spildurnýggja heimildarfilmurin ”Diego Maradona” mikukvøldið 4. september.
Hetta er upptakt til dystin millum Føroyar og Svøríki á Tórsvølli, sum er dagin eftir. Fótbóltskennarin og útvarpsmaðurin Suni Merkistein fer at innleiða sýningina í Filmsfelagnum.
”Diego Maradona” varir meir enn tveir tímar og byggir á fleiri enn 500 tímar av tilfari, sum ikki er sæð áður. Filmurin stillar hvast og nákvæmt á hin kenda fótbóltsspælaran Diego Armando Maradona, sum í dag er 58 ára gamal. Í staðin fyri at lýsa alt úr hendingaríka lívinum hjá Maradona, hevur leikstjórin Asif Kapadia, sum eisini gjørdi filmarnar um Amy Winehouse og Ayrton Senna, valt at siga søguna um fortíðina hjá argentinsku legenduni í S.S.C. Napoli árini 1984 til 1991. Hetta var eitt virkið tíðarskeið hjá Maradona: seks kappingarár, tvey heimsmeistarskap, ein kærleikssøga av skandaluslagnum, eitt barn, kokainmisnýtsla og sambandið við mafiuna. Atgongumerkjasølan er byrjað.

robotstxt: allowed

filter: keep


text:
Tað er ógvuliga lætt at beina fyri fátækadøminum í Føroyum
2020-01-05 18:47
Tann besti mátin at beina fyri fátækadøminum er, at gera kommunuskattin líka progressivan sum landsskattin, tí tá vísur ein veruligan vilja til at arbeiða við ójavnanum. Um kommunuskatturin verður líka progressivur sum landsskaturin so fáa tey lágløntu einar tveytúsund krónur meira útgoldið um mánaðin og tað vil fáa nærum øll uppum fátækamarkið. Tann fátækasti arbeiðarin rindar júst sama kommunuskattaprosent sum tann ovurríki bankastjórin.
Hví skal tað vera rætt?
Kommunuskatturin er fullkomin flatskattur, har øll gjalda sama skattaprosent og tað er so órættvíst sum tað kann verða, í einum annars samhaldsføstum samfelag, har teir breiðastu herðarnir bera tyngstu byrðuna.
Um tú ikki heldur, at kommunuskatturin eigur at verða líka progressivur sum landsskatturin er, so eru tað mong, sum vilja fáa at vita hví tú heldur, at tað er rætt, at láglønt skulu gjalda sama kommunuskattaprosent sum hálønt.
Hvør er frágreiðingin?
Tað eru fleiri túsund í dag, ið liva undir fátækamarkinum og teimum kunnu vit ógvuliga lættliga hjálpa við at broyta kommunuskattin til ein progressivan skattastiga.
Núverandi skattastigi er ein avoldaður máti at skatta fólk uppá, har øll skulu gjalda tað sama í kommunuskatti. Hetta má broytast, um vit skulu skapa eitt betri samfelag fyri øll og ikki bara fyri tey háløntu.
Róði Hansen


text:
ÍSF vertur fyri ENGSO-aðalfundinum
Ítróttasamband Føroya fer í summar at hýsa aðalfundinum hjá ENGSO, sum er meginfelagið hjá ítróttasambondum og olympiskum samstarvsnevndum í Evropa. Aðalfundurin hjá ungdóminum hjá ENGSO og ymisk ítróttaseminar verða hildin samstundis
Dagarnar 5.-7. juni verður ÍSF vertur fyri 28. aðalfundinum hjá evropiskum ítróttasambondum og olympiskum samstarvsnevndum í felagsskapinum, ENGSO, sum er røddin hjá evropiska ítróttinum – óheft av politiskum skipanum.
– Tað er ein stórur heiður fyri Føroyar at vera vertur fyri aðalfundinum hjá ENGSO 2020, ikki minst tí at vit vóru eitt av stovnandi limalondunum. ENGSO hevur prógvað, at felagsskapurin gongur á odda í evropiskum ítrótti, sigur Jon Hestoy, varaforseti í ÍSF, sum hevur dagligu ábyrgdina av altjóða ítróttasamstarvinum hjá ÍSF.
Hann vísir á, at ENGSO hevur eina týðandi og høgt virda rødd, ið stuðlar og verjir ítróttin í Evropa, og sum hevur serliga týdning fyri sjálvbodna ítróttavirksemið í okkara parti av heiminum.
– Vit gleða okkum at vera ein sera professionellur samstarvsfelagi, tá vit savna leiðarar innan evropiskan ítrótt í Føroyum í juni. Vertskapurin er ein viðurkenning, sum Føroyar fáa frá altjóða ítróttaheiminum. Tað hendir í framhaldi av, at vit hava sjálvstøðuga luttøku í evropiskum ítrótti, og at vit fyri stuttum fingu limaskap í World Taekwondo, staðfestir Jon Hestoy.
Varaforsetin í ÍSF vónar, at Føroyar kunnu ríða á hesum jaliga aldukambinum allan vegin inn í Olympisku Nevndina, IOC, at vinna Føroyum sjálvstøðugan limaskap.
– Fremsta, altjóða málið hjá ÍSF er føroyskur limaskapur í IOC, sigur Jon Hestoy, sum eisini ætlar sær at arbeiða fyri hesum málinum, tá evropiskir ítróttaleiðarar savnast í Føroyum í juni.
Á fundarskránni hjá ENGSO-aðalfundinum er m.a. val av aðalskrivara komandi árið. Ungdómssambandið hjá ENGSO hevur eisini sín aðalfund samstundis, umframt at ítróttaseminar verða hildin í tilknýti til aðalfundin.


text:
- Tíðindi, mentan og ítróttur
Nýggj lóg um hvitar pengar og yvirgang
1.september kemur nýggj lóg í gildi í Føroyum um at vaska pengar hvítar og fíggja yvirgang.
Talan er um ríkislóg, sum er lagað til eftir føroyskum viðurskiftum.
Løgtingið samtykti lógina 21.mars í ár.
Lógin kemur í staðin fyri lógina frá 2008.
Lógin skal forða fyri, at svartir pengar gerast lógligir, tí teir verða, sum sagt verður, vaskaðir hvítir, tað er, at pengar, sum stava frá brotsgerðum, verða gjørdir lógligir.
Tað kann gerast millum annað við at veksla pengarnar til annað gjaldoyra, ella flyta pengarnar talgilt til annað land.
Svørtu pengarnir kunnu eisini brúkast til at keypa fastogn ella annað til vinnuvirki.
Lógin skal forða
Lógin skal eisini forða fyri, at pengar fara úr Føroyum til yvirgang.
Fíggjarnevndin hjá løgtinginum segði, tá hon viðgjørdi málið í vár, at tað er týdningarmikið fyri Føroyar, at lóggávan á hesum økinum er dagførd og á sama stigi sum lóggávan í ES og grannalondum okkara annars.
Altjóða felagsskapurin, Financial Action Task Force, ger meginreglurnar um, hvussu londini eiga at gera lógir, sum forða fyri, at pengar verða vaskaðir hvítir, og yvirgangur verður fíggjaður.
Føroyar eru sum limur í ríkisfelagsskapinum eisini limur í FATF.
Nú lógin í Føroyum er dagførd, lúka Føroyar krøvini hjá altjóða felagsskapinum, segði Fíggjarnevndin.
Sí eisini


text:
Tað tykist sum at nøkrum útvarpsmonnum dámar sera væl orðingina at leggja oyrað til okkurt, tá ið teir spæla tónleik. Men nógvum lurtarum fellur henda ovurnýtsla fyri bróstið. Fari vinarliga at minna hesar útvarpsmenn á at royna at hugsa um ikki at liggja á teimum somu orðingum, men royna at skifta ímillum.
Sjónvarpið lýsti við einum filmi, tey nevndu kellingsbokslið. Orðið kelling er kvennkynsorð og eitur kellingar í hvørsfalli eintali, tí hevði tað rætta verið at kallað filmin kellingarbokslið.


text:
- Tað góða við eini fjarhitaskipan er, at hon ikki er tengd at hvør orkukelda verður brúkt. Tað kann vera avlopshiti frá brennistøðini ella einum el-verki, men tað kunnu eisini knýtast vindmyllur upp í. Vit kunnu eisini byggja út við sjóvarhita, bæði á Sundi og tá vit einaferð náa út á Landssjúkrahúsið, sigur Hans Christian Dam, stjóri í Fjarhitafelagnum.
Tað verður arbeitt av øllum alvi í løtuni at byggja fjarhitanetið út í Havnini. Framvið høllini hjá Dansifrøi í Gundadali verður arbeitt við at leggja nøkur fjarhitarør niður, so alt økið í Gundadali kann knýtast upp í netið hjá felagnum, sum Tórshavnar Kommuna og SEV eiga í felag. Í júst hesum umráði eru nógvir stórir almennir orkuslúkar, millum annað Gundadalshøllin, høllin á Hálsi, svimjihylurin umframt Tórsvøllur.
- Tað er eitt krav fyri at fáa ein vøll góðkendan altjóða, at hann hevur hita í vøllinum. Rørini í Tórsvøll eru løgd, og hitin fer at koma frá fjarhitanetinum, sigur Hans Christian Dam.
Trupul byrjan
Søguliga hevur Fjarhitafelagið ikki havt tað lætt, síðan hugskotið fyrstu ferð varð umrøtt í 1980, í sambandi við at táverandi Orkuráðið gjørdi eitt ummæli av ætlaðu útbyggingini hjá SEV á Sundi.
Tá varð rørt fram undir at brúka spillhitan frá motorunum hjá SEV. Ikki fyrr enn í 1987 varð málið reist aftur, tá Tórshavnar Kommuna ætlaði at útstykkja norðan fyri Havnina. Tað gjørdist so mikið ítøkiligt, at landsstýrið veitti stuðulslán, so farast kundi undir verkætlanina og í 1988 stovnaðu SEV og kommunan L/f Hitafelagið.
Tá útstykkingar byrjaðu í millum annað Hoyvíkshaganum í 90-unum, vórðu hitaleiðingar lagdar, og fleiri hús bundin í. Hetta var áðrenn fjarhitin var bundin í Sundsverkið og brennistøðina, og tí vóru tað oljufýrdar miðstøðir, sum í fyrstu syftu veittu hitan. Í 1991 var tó ein leiðing knýtt í brennistøðina, og 100 hús vórðu hitaði á henda hátt.
Men kreppan í 90-unum rakti eisini Hitafelagið, sum fór av knóranum í 1994. Tað varð tó endurstovnað sama ár sum Fjarhitafelagið. Eigararnir vóru teir somu.
Um hetta mundið kom helvtin av fjarhitanum frá brennistøðini á Hjalla, meðan restin koma frá smærri verkum, sum koyrdu við spillolju. Ein orsøk til at so lítið kom frá brennistøðini var, at so lítið burturkast var at brenna í kreppuárunum.
Hetta broyttist samstundis sum samfelagið kom á føtur aftur, og tá verkið á Sundi varð bundið í skipanina í 2008/09. Nú kemur meginparturin av hitanum frá Sundi og brennistøðini umframt einum oljufýrdum ketli hjá Fjarhitafelagnum sum traðkar til, tá brúk er fyri tí. Tað eru tó støð, sum hava sína egna orkustøð, tí tey ikki eru bundin í enn. Eitt dømi er Bank Nordik, men hann verður bundin í.
Eingin nýggj hitamiðstøð - enn
Ein partur av menningini var at byggja nýggja hitamiðstøð í Klingruni í Hoyvík, har felagið eigur øki, men tað málið skapti mikið rumbul. Upprunaliga var ætlanin at hava oljufýrdar ketlar á økinum, sum skuldu taka við tá stórur tørvur var á, ella um okkurt var áfatt á Sundi ella á brennistøðini. Ketlarnir skuldu brenna tungolju, og tað fekk grannarnar at mótmæla upp á tað harðasta, hóast Umhvørvisstovan hevði givið góðkenning. Klingran liggur beint upp at einum íbúðarøki við nógvum ungum barnafamiljum, og jarðarmunurin gjørdi eisini, at skorsteinurin skuldi vera so ómetaliga høgur fyri at roykurin ikki skuldi raka beint inn í sethúsaumráðið.
Ætlanin varð síðan broytt nakað fyri at ganga ynskjunum á møti, og søkt var um góðkenning av nýggjum. Ketlarnir skuldu millum annað ikki longur brúka tungolju men gassolju, skorsteinurin skuldi ikki vera minst 20 metrar høgur, men 25 og so framvegis.
Men alt hetta var broytt enn einaferð, tá felagið gjørdi av als ikki at brúka gassoljuriknar ketlar, men bara stórar el-riknar hitaketlar og heittvatnstangar. Felagið fekk í februar mánaði 2015 undantak frá eini umhvørvisgóðkenning, tí tað var ikki mett at verkið dálkaði við bara at brúka el til upphitingar endamál.
Men enn er eingin støð bygd. Orsøkin er, at felagið hevur valt at útseta ætlaðu útbyggingina.
- Eigararnir hava valt heldur at leggja orkuna í at útbyggja fjarhitanetið, sigur Hans Christian Dam, stjóri.
Hetta er ein stór verkætlan, sum skal fáa fjarhitanetið at røkka heilt oman til Sjónleikarahúsið.
- Tað fer at taka eini tvey ár at koma so langt, sigur stjórin.
Sum frálíður skal Landssúkrahúsið bindast í, eins og alt økið úti á Fløtum, har nýggi Musikkskúlin, miðnámsskúlin Glasir og Skúlin á Fløtum fara at liggja. Hetta verða teir stóru brúkararnir, men ætlanin er eisini at knýta býingar upp í á leiðini.
Rørini til heita vatnið eru so mikið væl bjálvaði, at hitin heldur sær væl allan vegin av Sundi til ein komandi brúkara sum Landssjúkrahúsið. Tá hitin fer av Sundi er hann sambært stjóranum 91 stig, og tá hann nær Berjabrekku er hann bara komin niður á 88. Mett verður, at tá hann kemur á Landssjúkrahúsið er hann 85 stig, so hann missir ikki nógv á leiðini.
Í dag eru 1040 brúkarar knýttir at fjarhitaskipanini.


text:
- Tíðindi, mentan og ítróttur
Fara skjott aftur í rættin
Sakarmálið millum Fíggjarligt støðufesti og leiðsluna, sum var í Eik banka, tá bankin fór av knóranum í 2010, verður tikið upp aftur í Føroya rætti tann 27. august.
Tá verða skjølini hjá grannskoðanini hjá Eik banka løgd fram, skjølini hjá grannskoðanarvirkinum Nota og Hans Laksá, grannskoðara. Tann framløgan verður sambært verandi tíðarætlan liðug í desember.
Sambært tíðarætlanini verður farið undir at avhoyra teir fimm saksøktu tann 10. desember. Tey stevndu eru Marner Jacobsen, forstjóri, Bjarni Olsen, stjóri, Frithleif Olsen, nevndarformaður til 2010, Odd Bjellvåg, næstformaður og seinni formaður, Hans Laksá, grannskoðari, og grannskoðarafelagið Nota.
Í øllum førum 140 vitni skulu eisini avhoyrast.
Liðugt í mai
Miðað verður eftir, at stóra sakarmálið er liðugt í Føroya rætti í mai næsta ár. Fíggjarligt støðufesti stevndi í 2016 eftir 150 milliónum krónum.
Teir saksøktu krevja frídøming. Rættarmálið millum Fíggjarligt støðufesti og leiðsluna í gamla Eik banka, sum byrjaði hálvan januar, varð útsett 9. april.
Partarnir vildu fyrst gera seg lidnar við sakarmálið um Eik Bank í Danmark. Tað sakarmálið varð viðgjørt í Eystara landsrætti. Tann viðgerðin var liðug 26. juni. Dómur fellur tann 26. oktober.
Sí eisini


text:
Býráðsfundur 26. nov. 2009
1.
J. nr. 330 – 08/00598
Viðvíkjandi dagtilhaldinum til pensionistar í Runavíkar kommunu.
Ummæli frá Sosialu Deild:
Sosiala deild mælt til, at kommunan setir samskipara í hálvtíðarstarv at samskipa og skapa karmar fyri virksemi hjá dagtilhaldinum, sum tey eldru sjálvi kunnu útfylla. Mett verður, at tilboðið t.d. kann verða opið yrkadagar frá 14.00 til kl 17.00.
-Býráðið hevur á fundi 05/11-2009 samtykt at avseta 300.000,- á fíggjarætlanini fyri 2010 og at taka upp samráðingar við Eldrafelagið Nón og Dagtilhaldið Fløva um hvar dagtilhaldið skal skipast.
-Á fundi 25/11-09 við umboð fyri Dagtilhaldið Fløvi og Eldrafelagið Nón var niðurstøðan at bæði feløgini meta, at tað er upp til kommununa at taka avgerð um hvar dagtilhaldið skal halda til. Tað týdningarmesta er at játtan er avsett til endamálið. Umboðini fyri Fløvan løgdu dent á, at staðið ikki er so avgerðandi, men at tað hevur týdning fyri tey um navnið “Dagtilhaldið Fløvi” kann liva víðari.
Tilmæli frá sosialu deild:
Mælt verður til at stovnseta og reka eitt kommunalt dagtilhald við heitinum Dagtilhaldi Fløvi og at heita á Eldrafelagið Nón um at leiga teirra hús til endamálið.
-Sosiala nevnd hevur á fundi 25/11-2009 samtykt at taka undir við tilráðingini frá Sosialu deild og leggja málið fyri býráðið.
-Býráðið hevur á fundi 26/11-2009 samtykt at taka undir við Sosialu nevnd.
2.
J. nr. 102 – 09/00600
Onnur viðgerð av fíggjarætlanini fyri 2010.
-Fíggjarnevndin hevur á fundi 23/11-2009 mælt til at góðkenna uppskot til fíggjarætlan df. 23/11-2009:
Mettur A og B skattur 103.181.000
-rentustuðul 4.160.000
99.021.000
Rakstur 69.271.000
íløgur 13.250.000
Fíggjarkostnaður 13.500.000
Gjaldføri 3.000.000
99.021.000
og at áseta skattaprosentið til 22% (óbroytt) og barnafrádráttin kr. 4.000,00 (óbroytt).
-Býráðið hevur á fundi 26/11-2009 samtykt at taka undir við fíggjarnevndini.
3.
J. nr. 046 – 09/00708
Karl Rasmussen, býráðslimur søkir við skrivi df. 23/10-2009 um farloyvi frá býráðnum í tíðarskeiðnum 1/1 – 31/5-2010 vegna lestrarørindi í Danmark.
-Býráðið hevur á fundi 26/11-2009 samtykt at játta farloyvi og at næsti maður á listanum tekur sæti í býráðnum.
4.
J. nr. G 265d – 04/00007
Teknisstovan v/Eyðun Petersen, søkir við skrivi dagf. 09/09-09, vegna Frithleif Olsen, um byggiloyvi til íbúðarbygning við 8 íbúðum á matr. nr. 265d í Saltangará. Víst verður á, at ætlanin verður tillagað loyvinum frá kommununi í skrivum dagf. 03/03-04 og 05/10-07.
Fyri at ætlanin kann gerast veruleiki og arbeitt kann verða víðari við ætlanini er, at vegaføringin til økið verður avgreidd.
-Byggi- og býarskipanarnevndin hevur á fundi 16/09-2009 mælt frá at játta byggiloyvi grundað á fygjandi :
Mett verður ikki, at rætt er at leiða meiri ferðslu gjøgnum torgið.
Alternativ loysn við vegi suðureftir til Tjaldraveg er mett at verða ov dýr til eitt einstakt byggjarí.
Mælt verður til at taka upp samráðingar við umsøkjaran um keyp/umbýti av stykkinum.
-Býráðið hevur á fundi 24/09-2009 samtykt at taka undir við Byggi- og býarskipanarnevndini.
Aftaná samráðingar um umbýti av matr. nr. 265d við 2 grundstykkir á Høgaleiti, hevur Frithleif Olsen boðað frá, at hann ikki er áhugaður at umbýta stykkið við 2 grundstykkir á Høgaleiti sum hann hevur fingið í boði.
-
Vísandi til at treytað byggiloyvi er givið til matr. 265d, er ivamál um møguleiki er fyri at ganga frá givnu tilsøgn. Umsøkjarin vísir á 3 uppskot til loysn av málinum
1. at kommunan keypir matr. nr. 265d
2. at umsøkjarin fær eitt annað høgligt stykki í býti
3. at kommunan ger veg til stykkið
-Byggi- og býarskipanarnevndin hevur á fundi 26/11-2009 mælt til at avtaka býráðsviðtøkuna frá 24/09-2009 og at samráðast við Frithleif um uppskot hansara til loysn av málinum.
-Býráðið hevur á fundi 26/11-2009 samtykt at taka undir við Byggi- og býarskipanarnevndini.
5.
Áseting av fundardøgum hjá býráðnum fyri 2010.
-Býráðið hevur á fundi 26/11-2009 samtykt at áseta hesar fundardagar fyri 2010:
28/01, 25/02, 25/03, 29/04, 27/05, 24/06, 02/09, 30/09, 28/10 og 25/11.


text:
Nýtast ikki sálmabókina longur – fartelefonin tekur yvir
TØKNI: Í summum kirkjum er klokkarin fyrsta fólkið, ið tey, sum leita sær til gudstænastuna, møta har úti í forkirkjuni. Hann sæst javnan hyggja eftir urinum, og tá tað er ein minutt ella so í kirkjutíð, syrgir hann fyri at gudstænastan kann byrja.
Ein onnur uppgáva hjá honum er at rætta fólki eina sálmabók í hondina, so tey kunnu syngja við í sangunum sum prestur ella deknurin hava valt til dagin.
Onkur kundi ikki hugsað sær at farið í kirkju uttan sína egnu sálmabók, men tað eru altíð nøkur sum brúka sálmabókina ið kirkjan eigur. Ongin teirra dugir at ímynda sær eina gudstænastu uttan eina fysiska sálmabók – altso eina sum tú tekur í hondina og blaðar upp til tann ávísa sálmin.
Men hevur tú onkursvegna ikki fingið sálmabókina við tær inn í kirkjurúmið, so eru nú skaptir møguleikar fyri, at tú í roynd og veru kortini kann syngja sálmarnar úr tíni egnu fartelefon.
Hesin møguleikin var skaptur í farnu viku, tá ”Føroyskt Kirkjumál” kom við eini app til fartelefonina við sálmabókini í.
Ein teirra sum longu hevur roynt hesa appina er Bergur Viderø, sum er ein av klokkarunum við Viðareiðis kirkju.
- Hetta er eitt fínt tiltak, og mær dámar sera væl uppsetingina av hesi appini, sigur hann í stuttari viðmerking.
Í appini er ein nýggj útgáva av sálmabókini, saman við ískoytinum til sálmabókina.
NÝGGJAR ÚTGÁVUR
Seinasta sunnudag, 30. juni var gudstænasta í Viðareiðis kirkju, har lestur var lisin.
Bergur hevði avgjørt, at hann nú skuldi royna, hvussu henda appin riggaði. Hann downloadaði síðani appina "Sálmabók" á sína Samsung-telefon.
- Eg skeitti eitt sindur ígjøgnum appina henda morgunin, og fór síðani í kirkju, greiðir Bergur frá.
Tíðindini um hesa nýggju appina komu annars fram í farnu viku, tá Altarbók Føroya kirkju og Handbók Føroya kirkju vórðu lagdar fram í Havnar kirkju. Samstundis við hetta vóru nýggjar útgávur av Sálmabók Føroya Kirkju lagdar fram.
Fólk eru fegin um henda nýggja møguleikan, men onkur hevur borið uppá mál, at tað í løtuni ber ikki til at leggja hesa appina inn á sína telefon.
Hesin tekniski trupulleikin verður helst fingið í rættlag nakað skjótt, soleiðis at henda ókeypis appin kann verða so mongum til gagns sum tilber.
HOYRA SÁLMARNAR
Bergur Viderø er klokkari á Viðareiði, og situr tí uppi á loftinum tann mánaðin, tá hann hevur hesa tænastuna. Hendan sunnudagin vóru bert hann og organisturin á loftinum.
Hann greiðir soleiðis frá gudstænastuni:
- Tá kirkjugongdin byrjaði, setti eg meg við telefonini og appini, og nýtti hana gjøgnum alla kirkjugongdina. Vit sungu fýra sálmar henda dagin – tríggjar úr Sálmabókini og ein úr Ískoytinum.
- Jú, eg vil siga, at mær dámar sera væl uppsetingina av appini. Og eg haldi eisini, at bókstavirnir eru passaliga stórir til míni 50+ gomlu eygu, sigur Bergur við einum brosi.
Og hann leggur aftrat:
- Tað er lætt er at finna sálmarnar, og mær dámar eisini væl møguleikan at kunna hoyra sálmalagið.
VIÐMÆLI
Í onkrum kirkjum sita klokkari og deknur har frammi í kór. Men á Viðareiði situr deknur har frammi, meðan Bergur sat uppi á loftinum.
- Nú nevndi eg, at eg sat uppi á loftinum. Tað er ein av orsøkunum til at eg nýtti appina.
- Kirkjan er tíbetur enn sloppin frá, at fólk sita við telefonini meðan gudstænasta er. Og eg hevði neyvan tikið telefonina og appina fram, um eg sat niðriundir, sigur hann avgjørdur.
Og Bergur endar samrøðuna soleiðis:
- Alt í alt kann eg viðmæla appina. Hon riggar sum hon skal, og teksturin er passaliga stórur til mín.
Orð: Snorri Brend
Mynd: dagur.fo


text:
Leikaratátturin: Ragnar Tausen
TB | 23/02/13
Vit taka ein leikara afturat, eftir sum tað er vikuskifti.
Leikarin hesuferð er porkeningur, men við úttalilsunum frá honum, so sær út til at hann er follin væl til bæði í felagnum og býnum.
Leikarin er Ragnar Tausen.
Ragnar kom úr FC Suðuroy í 2011 og hevur spælt við besta liðnum hjá TB síðan. Hann er U-landsliðsleikari og ein av teimum bjartast lýsandi ungu stjørnunum á TB liðnum í dag.
Navn: Ragnar Bárá Tausen
Føðiár: 06/09-1994
Hædd: 179 cm
Pláss á liðnum: vongur
Lið umboðaði: TB, Fc/S, VB.
Hví valdi tú fótbóltin sum tína ítróttargrein?
Eg havi spælt fótbólt í 14 ár nú so tað er nakað eg dámi gott at brúka mína tíð uppá, grundað av at man altíð kann føla at ein sjálvur útviklar seg og so av tí sosiala.
Tú hevur tín fótbóltsuppvøkstur í VB/Sumba og FC Suðuroy, hvussu ber tað til at tú kom til TB?
Í 2011 metti eg at um eg fór at spæla við TB, fekk eg eina størri útviklling, millum annað av tí at eg kendi venjarin hjá TB gott og at eg havi altíð dámt betur á tvøroyri, tá hugsi eg serliga um tá vit vandu við TB/VB í smádreingjum og dreingjum. At tað vóru nakrar ósemjur við nevndina hjá Fc/s tá, skal eg ikki dylja yvir, og av tí, lá TB ovasta á listanum, tá eg skuldi velja.
Hevur tað ment teg at koma til TB, um ja, hvussu?
Eg havi ment meg uppá allar mátar, serliga av tí at eg fekk kjansin at spæla næstan allar dystinar fyrsta árið við besta liðinum.
Hvussu hava spælarir og viðhaldsfólk tikið ímóti tær?
Eg haldi at eg eri blivin virkuliga væl móttikin, bæði av spælarum og viðhaldsfólkið, og av tí føli eg meg sum ein TB’ara og næstan sum ein tvøramann
Nú nærkast kappingarbyrjan. Hvussu er menn fyri ?
Menn eru heilt gott fyri, og nakað væl betur fyri enni fjør.
Metir tú tað hava týdning, at TB hevur fingið Einherjar at stuðla sær til dystir bæði úti og heima?
Tað hevur ein kolosalan týdning, teir lyfta ligið upp til hvønn einasta dyst.
Er tað nakað serligt við Einherjum, ið tú vilt nevna?
Ja, teir hjálptu okkum heilt ótrúliga nógv í fjørð og vóru teir ikki við okkum, so var TB ikki í bestu deildini í ár.
Umstøðurnar kring nýggja vøllin, metir tú at tær fara at hava nakran týdning fyri avrikini á sjálvum vøllinum?
Umstøðurnar hava sera stóran týdning, tær hjálpa uppá hugburðin hjá einum, tá man sær at fólk vilja gera so nógv fyri at vit skullu hava góðar umstøður, so vil man altíð geva seg eyka nógv fyri at gera so at hesi fólkini eisini føla sum um tað tey hava gjørt er ein succes.
Heldur tú, at vit skjótt fara at síggja ein TB-leikara á landsliðnum, og um ja, hvør verður hann so?
Rógvi Joensen og Martin Tausen eru tvey góð boð.
Hvør verður toppskorari hjá TB í ár?
Tað verður Poul Ingason
Besti leikari í TB?
Er nokk Martin Tausen
Besti leikari í deildini?
Símun Samuelsen
Hvørjum plássi á stigatalvuni fara tit eftir í ár?
Vit fara at spæla fyri at sleppa út í Evropa næsta ár.
Stuttligasta uppliving sum leikari í TB:
Tað er so heilt sikkurt 11-0 sigurin á EB/Streymi í 2011
Besta uppliving sum leikari í TB:
Sama sum omanfyri
Besta mál hjá tær sjálvum:
Tað má vera fyrsta málið hjá mær fyri TB, ímóti HB
Besti leikari í TB nakrantíð:
Óli Johannesen!!
Ynski fyri 2013:
At spæla góðan og undirhaldandi fótbólt og sjálvandi at enda so ovaliga á stigatalvuni sum til ber.
Fakta um Ragnar:
http://www.faroesoccer.com/


text:
Adu spælir við TB í 2015
TB | 26/07/14
Tórskvøldið gjørdist greitt at TB hevur gjørt sáttmála við 25-ára gamla Albert Adu úr Hollandi(vanliga nevndur Adu). Adu hevur røtur í Ghana, men er í dag hollendskur ríkisborgari og býr í Amsterdam. Á myndini í greinini, síggja við nýggja leikaran og formann felagsins, Niela Paula Eysturberg(Palli).
Undirritaði var ein túr inni við Stórá í gjár, har besta liðið vandi. Eg hugdi eina løtu eftir venjingini og royndi at gera mær eina ábending av, hvussu hesin ungi fýrurin var á vøllinum. Sjálvandi ber illa til at koma við nakrari neyvari meting eftir eina lítla løtu, men tað var eyðsýnt, at her hava vit við ein sera skjótan spælara at gera! Hann hevur ein framúr góðan teknik og so er hann ikki bangin fyri at taka av møguleikanum og skjóta uppá mál.
Høvuðsvenjarin gav mær so loyvi at taka hann til viks og gera eina samrøðu við hendan sera fryntliga spælaran.
Adu hevur ferðast víða sum fótbóltsspælari. Hann hevur spælt í Camarca í Spania, Young Boys í Hollandi, Enfield Town í Onglandi og Roslaire í Belgia. Albert var eisini úttikin til Ghanesiska landsliðið, ið skuldi spæla við OL, men hann var so óheppin at verða skaddur og mátti tí geva avboð. Hesi eru øll lond(burtursæð frá Ghana, ið vit áður hava havt spælarar frá), ið vit vanliga ikki heinta spælarar frá og tí var tað forvitnisligt at vita, hvussu TB var komið í samband við hann:
“Agenturin hjá mær kendi væl venjararn hjá TB, Páll Guðlaugsson. Á tann hátt komu vit í samband við hvønn annan. Eg kendi sera lítið til Føroyar áðrenn, einans visti eg , at Føroyar høvdu tilknýti til Danmark. Í telefonini greiddi Páll mær frá hvussu góðar umstøðurnar vóru við Stórá og hvussu siðbundið felagið er. Ja hann greiddi mær frá, at TB er eitt av heimsins elstu fótbóltsfeløgum og at søgan fyllir ótrúliga nógv hjá spælarum og viðhaldsfólki. Hann fortaldi mær eisini, at TB spælir góðan álopsfótbólt og tað er naka, ið tiltalar mær sum fótbóltsspælari. Eg vil gjarna nakað fram eftir vøllinum” – sigur Adu.
Nú spælir TB sum kunnugt í fyrstu deild, men nakað heilt ótrúligt skal henda, um TB ikki er umboðað í bestu deildini aftur í 2015. Eg spurdi Adu, um hetta hevði nakað at siga, tá hann tók støðu til sáttmálatilboðið: “Ja, tað hevði heilt avgjørt nakað at siga fyri meg. Eg vil fegin spæla í bestu deildini, har støðið er høgt og ferðin stór – eg gleði meg at sleppa at royna meg í Effo-Deildini.
Adu hevur skrivað undir ein 1-ára sáttmála við TB og eg spurdi hann, um tað var nakað serstakt hann hevði lagt merki til við liðnum, ið hann næsta ár skal umboða: “Eg havi lagt merki til at her eru nógvir ungir spælarar og næstan allir sum ein geva seg 100% undir venjing, tað dámar mær sera væl.”
Hvar spælir tú helst á vøllinum? “Mær dámar best at vera í álopinum, men eg kann brúkast á fleiri plássum og haldi eg eisini, at tað hevur havt nakað at siga fyri venjaran.”
Eru tað nakrir spælarir, ið tú serliga hevur lagt merki til, nú tú hevur vant nakrar ferðir við TB? “Eg eri sera imponeraður av unga Stefan Radosavljevic. Hann hevur ein ótrúliga góðan teknikk og er tað stuttligt at síggja. Eisini havi eg lagt merki til Patrik Johannesen, ið er ein sera góður spælari.”
Hvat heldur tú um umstøðurnar her við Stórá og hvussu hevur tú verið móttikin? “Eg eri sera væl nøgdur við umstøðurnar. Eg eri ikki so vanur við graslíki, havi verið á nøkrum vøllum, ið ikki imponeraðu, men tá eg royndi hendan vøllin, so var tað ein fantastisk kensla – næstan sum veruligt gras. Fólk her eru sera vinarlig og hava tikið væl ímóti mær og ikki minst venjarin og formaðurin hava verið mær sera góðir, síðan eg kom her.”
Hvat er tín málsetningur fyri árið, ið tú skal leika við TB? “Eg vil verða við til at betra liðið, so at vit fáa eina góða og spennandi landskapping í 2015.”
Eg fekk so orð á høvuðsvenjara okkara, Páll Guðlaugsson.
Hvussu fanst tú fram til hendan spælaran? “Eg havi góðar vinir uttanlands og gjøgnum ein av hesum, varð eg gjørdur varðugur við Adu. Eg sá nøkur sjónbandabrot av honum og hetta, saman við góða viðmælinum frá vinmanninum, gjørdi at vit bjóðaðu honum heim at royndarvenja við okkum”.
Hvat hevur Adu gjørt fyri at sannføra tykkum um, at tit eiga at skriva undir ein sáttmála við hann? “Adu kemur við skjótleika, hann hevur sera góðan teknikk, er kreativur og er annars ein sera góður spælari sum heild. Vit hava í TB eina roterandi spælaraskipan og har hóskar hann sera væl inn. Hann hevur fingið góðan fótbóltslærdóm í Spania og Hollandi.”
Sum skilst á venjaranum, so er TB so smátt farið undir at fyrireika seg til eitt ár, har liðið skal leika í bestu deildini. Hópurin í ár hevur verið sera lítil, hóast so einastandandi nógv er fingið burturúr. Effo-deildin er tó nakað heilt annað enn 1. deild. Støðið og ferðin er ein heilt onnur – tað setur sjálvandi krøv til spælarar og venjarar, men tað setur eisini krøv til støddina á hópinum, tí skaðar og annað tílíkt, spæla ein nógv størri leiklut. Vit kunnu tí nokk vænta, at meira verður at frætta úr TB-leguni í næstum.
Inntil tá, so gleða vit okkum bara til at síggja Adu við Stórá – evnini hjá unga leikaranum bila so einki!
Vit takka Adu og venjaranum fyri prátið og ynskja teimum alt tað besta.


text:
Lóg um almannatrygd og tænastur
Lógaruppskotið um almannatrygd og tænastur er fyri borgarar, ið av ymsum ávum hava tørv á sosialari hjálp í styttri ella longri tíðarskeið.
Nýggja almannalóggávan setir kós fyri eina av týðandi súlunum undir føroyska vælferðarsamfelagnum.
Endamálið við lógini er at virka sum niðasta fíggjarliga trygdarnet hjá fólki, sum ikki megna at uppihalda sær sjálvum og sínum. Samstundis er endamálið at skapa karmar fyri, at fólk, sum hava tørv á sosialum tænastum, í størst møguligan mun gerast sjálvhjálpin.
Í lógini verður ásett, at borgarin skal takast uppá ráð, fáa skjóta og góða ráðgeving og í heila tikið stuðlast, so hann kann liva eitt so vanligt lív sum gjørligt. Dentur verður lagdur á tann fyribyrgjandi táttin, og at veitingar og tænastur skulu virka og eggja til størri sjálvhjálpni.
Hetta er við støði í teimum brekpolitiskum meginreglum um samhaldsfesti, javnviðgerð, kompensatión, geiraábyrgd og í ST-sáttmálanum um rættindi hjá einstaklingum, ið bera brek.
Lógin kemur í staðin fyri gomlu forsorgarlógina, sum upprunaliga er ein donsk lóg frá 1960’unum. Hóast dagføringar eru gjørdar í fleiri umførum, er forsorgarlógin ikki longur tíðarhóskandi í einum framkomnum føroyskum samfelag.
Uppskot til løgtingslóg um almannatrygd og tænastur
Uppskot til løgtingslóg um tvingsil og onnur inntriv í sjálvsavgerðarrættin (Tvingsilslógin)
Uppskot til løgtingslóg um broyting í løgtingslóg um heimatænastu og eldrarøkt og v.m.
Uppskot til løgtingslóg um broyting í løgtingslóg um barnavernd (Barnaverndarlógin)
Uppskot til løgtingslóg um boyting í løgtingslóg um kærumál hjá almanna-, familju- og heilsumálum


text:
Hvat er eitt privat skjalasavn?
Eitt privat skjalasavn inniheldur serstakt tilfar, sum almennu myndugleikar ikki eiga. Tey eru skapað ella fingin til vega av virkjum, áhugafeløgum, felagsskapum, rørslum, privatpersónum og øðrum.
Innihaldið kann vera kunningarberandi tilfar í pappírsformi ella í talgildum formi. Tað kann vera tilfar sum til dømis brøv, teldupostar, ljóðupptøkur, mál ella dátur í dátugrunnum.
Prentað/útgivið tilfar og lutir eru ikki savnsskjøl, og skulu ikki latast Tjóðskjalasavninum. Landsbókasavnið varðar av prentaðum/útgivnum tilfari og Tjóðsavnið varðar av lutum. Roknskapir kunnu varðveitast, men ikki vanlig bókhaldsskjøl, kvittanir o.tíl.
Dømi um privat skjalasøvn
Skipsdagbøkur
Handlar
Politisk áhugafeløg
Ymiskar gerðabøkur hjá feløgum/felagsskapum
Skjøl hjá privatpersónum
Privat/persónligt brævaskifti
Advokatvirki
Arkitektar


text:
Á sumri 2017 var italskt filmslið í Vági undir leiðslu av Valter Torri. Burturúr ferðini kom ein sera áhugaverdur dokumentarfilmur, sum nú er tøkur á Youtube.
Dokumentarfilminum “Suðuroy, the island of wind” hjá Valter Torri er í november vístur á stóru italsku sjónvarpsrásini RAI í sendirøðini Geo, har tað vanliga eru fleiri milliónir hyggjarar, skrivar Vágs kommuna á heimasíðu síni.
Dennis Holm, borgarstjóri, fegnast um filmin og at hann eisini er gjørdur við enskari undirtekst. Ongin ivi er um, at vøkru myndirnar og sjálvar søgurnar í dokumentarfilminum hava týdning fyri okkum í Vági og í Suðuroynni í eitt nú ferðavinnuhøpi, sigur borgarstjórin. Vit hava í øðrum førum staðfest, m.a. tá frímerki um hálendska skipið Westerbeek, sum fór á land vestanfyri Suðuroynna, varð almannakunngjørt í Hálandi, at talið av hálendingum, sum hava vitjað Suðuroynna er vaksið. Millum nógvu tjóðirnar, sum ferðast til Føroyar, eru sjálvsagt fólk úr Italiu, og er tað ikki óhugsandi, at vit komandi árini fara at síggja fleiri ferðafólk úr Italiu í Suðuroynni, sigur Dennis Holm.
Dokumentarfilmurin er “Suðuroy, the island of wind” er sum nevnt á italskum, men hevur enska undirtekst.
Filmurin varir góðir 30 minuttir og sæst her.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Fýra stjørnur í Vestmanna
Nú styttist til konsertina við Nicolinu á Kamarinum, Guðrið Hansdóttir, Eivør Pálsdóttir og Anniku Hoydal, sum verður í Ítróttarhøllini í Vestmanna leygarkvøldið 26. mars '11.
Konsertin byrjar kl. 20.30.
John Dam, fyrireikari, sigur í stuttari viðmerking, at áhugin fyri konsertini er stórur, og at longu nú eru nógv atgongumerki eru seld. So um man ynskir at vera við til størsta tónleikatiltak í Vestmanna nakrantíð, so er ikki at bíða við at keypa atgongumerki.
Áðrenn konsertina ber til at fáa ein betri bita inni á Fjørukrónni. Á matarlepanum er ein "4 stjørnu menu". Til ber at bíleggja borð á tlf. 47 15 00 ella 77 15 00.
Aftaná konsetina verður dansur á Bryggjuni við Tinganest. Hvør minnist ikki løgini Upp á tá, Annan sang, Vágagellan og Babbar?!
Í sambandi við konsertina og dansin koyrir Náttarbussurin hjá Øssuri soleiðis:
Atgongumerki til konsertina eru at fáa í Tutl búðini, hjá eBillett.fo og hjá Magn í Vestmanna. Prísurin er 295 kr.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna@vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Bank Nordik: 6460-110.628.9
Betri Banki: 9181-123.097.4
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
MR skannarin á Landssjúkrahúsinum verður nú brúktur hvønn yrkadag og ikki bara tveir dagar um vikuna.
Tað sigur Sirið Stenberg, landsstýriskvinna, í svari til Kaj Leo Holm Johannesen, løgtingsmann, sum aftur hevur spurt, hvussu leingi fólk skulu bíða eftir at sleppa í skannararnar í Landssjúkrahúsinum.
Til ber nú at brúka MR skannaran hvønn yrkadag, – millum annað tí at fleiri vanligar røntgenkanningarnar verða gjørdar í sjúkrahúsunum á Tvøroyri og í Klaksvík.
Bíðitíðin nú fýra-seks vikur
Fyri einum ári síðani var tíðin at bíða eftir at sleppa í MR skannaran okkurt um ein mánaður, men bíðitíðin kundi eisini vera upp í tríggjar mánaðir.
Sirið Stenberg sigur, at nú er bíðitíðin fýra til seks vikur frá tí, at Røntgendeildin fær eina ávísing, til MR kanningin verður gjørd. Í ár eru pengar játtaðir til nýggjan CT skannara, sum í næstum verður settur upp í Suðuroyar sjúkrahúsi.
Talan verður í hesum sambandi um telemedisinskt samstarv millum Landssjúkrahúsið og Suðuroyar sjúkrahús, har myndir verða tiknar á Suðuroyar sjúkrahúsi, sum hevur samstarv við Røntgendeildina á Landssjúkrahúsinum.
Kelda: www.kvf.fo


text:
Skarvanes
Skarvanes er ein bygd i Húsavíkar kommuna á Sandoy vestan fyri Dalur. Hon er gomul bygd, og fólk hevur búð har, í hvussu so er, frá um ár 1500. Bygdin var millum bestu kornpláss í landinum, og hagin rættiliga góður, so livilíkindini vóru hampilig, hóast møguleikar fyri útróðri vóru smáir, tí brimpláss er. Fráflyting hevur verið, og ár 2000 doyði seinasta fólkið á Skarvanesi, men seinni eru fólk aftur flutt til bygdina. Í 2013 vóru 11 fastbúgvandi sambært Hagstovuni, og í Djúpadali 2 km norðanfyri býr eitt húski. Húsini í bygdini, verða mest nýtt sum summarhús.


text:
Rundskriv um lógarsmíð
Í hesum rundskrivi er ásett, hvussu løgtingslógaruppskot og broytingaruppskot skulu orðast og setast upp. Krøv til innihaldið í viðmerkingum til hesi uppskot verða eisini ásett. Rundskrivið fevnir eisini um orðingar í og uppseting av kunngerðum og broytingarkunngerðum.
Harumframt er ein serstakur partur um uppseting av ríkislógartilmælum og ein serstakur partur um uppseting av uppskotum til samtyktar frá landsfyrisitingini. Ein partur er um serstakan lóggávuhátt til ávísar ES-rættarreglur og ávísar kunngerðir, og at enda er eisini ein serstakur partur um uppseting og nýtslu av rundskrivum og ein serstakur partur um uppseting og nýtslu av leiðbeiningum.
Við hesum rundskrivi eru mestsum allir tættir innan lógarsmíð nú samlaðir á einum staði.


text:
Reglur og vegleiðingar
Í sambandi við avhending av kt-skipanum og dátum frá kt-skipanum, har avgerð er tikin um, at varðveitingavirði finst, skulu myndugleikarnir avhenda eitt avrit (skjalasavnsútgávu) til Tjóðskjalasavnið.
Hetta skal gerast, áðrenn dátu- og kt-skipanir verða strikaðar, ella tá dátur ikki verða brúktar longur í fyrisitingarligum høpi.
Myndugleikar - sum arbeiða við skjølum, ið eru umfatað av persónsupplýsingarlógini - skulu avhenda skjøl, ið skulu varðveitast, til Tjóðskjalasavnið.
Um so er, at ein myndugleiki sjálvur velur at varðveita skjøl síni, skal hetta gerast í samsvari við reglur um kt-avhending av skjalasavnsútgávum.
Skjalasavnsútgávan skal vera í einum ávísum tekniskum formati, sum er ásett í vegleiðingini í somu reglum. Uttan mun til hvar og hvussu myndugleikin ynskir at varðveita skjøl síni, skal hetta gerast sambært reglunum hjá Tjóðskjalasavinum.
Samband:
Um ivamál ella spurningar eru, ber til at seta seg í samband við Tjóðskjalasavnið fyri at leita sær hjálp og vegleiðing:
- Tjóðskjalasavnið
- Tel: +298 340 540
- skjalasavn@skjalasavn.fo
- Mánadag - fríggjadag, kl. 10.00 - 15.00.
Sí eisini lógir og reglur.
Sjúrður Rasmussen, løgfrøðingur, hevur framløgu um føroysku skjalasavnslóggávuna tann 8. mars 2018 á Hotel Føroyum: sí her.


text:
Ung - bøkur merktar við "Happing"
Vís alt 2. veraldarbardagi Afrika AIDS at vaksa upp barnhermenn bláur krabbi brotsverk bundinskapur deyði einsemi elting etingarólag faktabók familja fantasy flóttafólk flóttar forelskilsi fosturbarn frælsisrørsla fátækdømi gandur gráur krabbi grønur krabbi happing Harry Potter harðskapur hatur hav heimloysi heksir HIV holocaust hungursleikirnir internet islam Jessica Schiefauer jødatýning kenslur kommunisma krabbabók krimi kroppur krígg kríggj kynslív kærleiki kærleiki og vinalag lilla krabbi list loyndarmál lættlesibók M. G. Leonard mafia meiningsloysi Mosambik mumiur njósning Philip Pullman reality show rættindi ræðusøga rúmdin sagnir science fiction sjálvmorð sjúka skipslív sorg spøkilsi stríðsítrótt stuttsøgur svik sálarsjúka søga søgn teknisøga telduspæl tolsemi trælahald ungdómslív vampýrur vinalag vinir átrúnaður


text:
Fleiri kanningar styrkja hypotesina um, at talan er um tvey høvuðsbrigdi av korona, upplýsir Statens Serums Institut.
Landslæknin hevur kannað smittuspreiðing í Føroyum og hevur við hesum sporað tvey ymisk sløg av koronavirus.
Tað skrivar Berlingske í dag.
Lars Fodgaard Møller, landslækni, kallar Føroyar eitt »minilaboratorum«. Tað eru skrásett 92 smittað út av 52.000. Harumframt kannar Føroyar nógv meira nágreiniliga, enn onnur lond, og øll sjúkuføri verða uppsporað.
Tí eru Føroyar eitt av londunum í heiminum, sum lutvíst hava flest fólk kannað.
Lars Fodgaard Møller hevur við hesum kanningum í huga undrast á, hví nakrir sjúklingar elva til ágangandi smittuketur, meðan aðrir ikki gera tað.
Á tíðindafundinum í Kringvarpinum hósdagin nevndi hann út frá hesum eygleiðingum, at tað helst er talan um tvey sløg av koronavirus.
Annað slagið spreiðir seg spakuliga, og hitt spreiðir seg ógvusliga.
Í samrøðu við Berlingske nágreinar landslæknin sínar eygleiðingar av, hvussu virusið er komið til Føroyar.
– Vit sóu, at fyrstu sjúkuførini, vit høvdu, ikki smittaðu illa. Vit sóu, at sjálvt um fólk høvdu kyst hvørt annað, so hevði sjúkan ikki smittað.
##med2##
– So kom eitt eitt slag úr Danmark og eitt úr Íslandi, sum smittaði rættiliga illa, so hesar smittikeldur gjørdust miðdepul, sigur hann.
Landslæknin sigur seg ikki hava vísindaliga eftirkannað niðurstøðurnar, leggur hann dent á. Tað eru fyribils eygleiðingar av vígvøllinum miðskeiðis í alheims smittuflóðalduni.
Men undran hansara var so stór, at hann setti seg í samband við Statens Serum Institut í Danmark. Og har nikkaðu tey játtandi til hypotesina.
Sambært Anders Fomsgaard, sum er leiðari á viruskanningarstovuni á Statens Serum Institut, hava fleiri kanningar nú undirbygd hypotesina um, at tað eru tvey høvuðssløg av korona.
Tað bendi ein kinesisk kanning eisini á fyrst í marsmánaði.
Tað er nú hendan hypotesan, sum eisini Statens Serum Institut arbeiðir út frá.
Enn er ógreitt, um bæði sløgini hava ymiskan deyðstíttleika við sær.
/ritzau/


text:
Les um, hvat vit gera, hvat tú skalt gera og hvussu tú fært svarað tínum spurningum.
Koda í 6 løttum stigum
- 1. Rættindi
Vit umsita tíni rættindi sum tónaskald og orðasmiður, tá tín tónleikur verður framførdur alment. Tað merkir, at tá tíni verk verða nýtt á konsertum, í útvarpi og sjónvarpi ella nýtt á netinum, gera vit avtalu tína vegna við tónleikabrúkararnar.
Tín upphavsrættur verður umsitin av ymiskum feløgum alt eftir hvørji rættindi talan er um.
Koda umsitur rættindi til almenna framførslu hjá teimum skapandi listafólkunum. Tey skapandi listafólkini eru tónaskøld, orðasmiðir og tónleikaforløg.
NCB umsitur mekanisku rættindi hjá skapandi listafólkunum. Tað merkir rættin at spæla inn og rætt til distributión av bæði fløgu-, plátu- og online-útgávum. Sum limur í Koda, ert tú eisini limur í NCB.
Gramex umsitur rættindini til almenna framførslu hjá teimum útinnandi listafólkunum. Tey útinnandi listafólkini eru sangarar, tónleikarar og plátufeløg.
- 2. Vit eru online
Ja, vit eru online, tá tú hevur tørv á okkum, uttan mun til um tað snýr seg um limaskap, skráseting av nýggjum verkum, konsertrapportering ella stuðulsumsókn.
Mit Koda er tín persónligi snarvegur til Koda. Her kanst tú skráseta tíni verk, rapportera tínar konsertir, umframt at síggja títt útgjald frá Koda og NCB.
Á Koda.dk kanst tú lesa um, nær útgoldið verður, avrokningarøki, reglur um hvussu rættindini verða býtt á verkunum. Á koda.dk er eisini limaskjal, vitan um limatiltøk, umframt kunning um stuðulsumsókn.
Við tíðindabrævinum verður tú dagførdur um limatiltøk, nær útgoldið verður, freistir til umsóknir og aðra kunning um Koda. Tekna teg til tíðindabrævið her.
- 3. Skráset tíni verk hjá okkum
Tíni verk eru lykilin til, hvussu tær upphæddirnar, vit fáa frá tónleikabrúkarum, skulu býtast. Tí er tað av stórum týdningi, at tú skrásetir tíni nýggju verk hjá okkum. Tú kanst skráseta tíni verk umvegis Mit Koda. Tú kanst lesa leiðreglurnar um skráseting av verkum her.
- 4. Rapportera tínar konsertir til okkum
Vit fáa rapportering um nýtslu av tónleiki frá fleiri av teimum størru brúkarunum, t.d. útvarpi, sjónvarpi og á online-økinum. Tað er frá hesum rapporteringum, vit vita, hvør tónleikur verður spældur.
Um tín tónleikur verður spældur á almennum konsertum, eigur tú at fáa eina avrokning fyri tað frá Koda. Minst tí til at rapportera tínar konsertir umvegis Mit Koda.
Rapportera eisini, tá tú spælir tónleik hjá øðrum, so fleiri fáa gleði og ágóða av teirra upphavsrætti.
- 5. Útgjald
Halt teg dagførdan um útgjald á Mit Koda og á koda.dk
Tá útgoldið verður, sært tú upphædd og hvat avroknað verður fyri á Mit Koda. Vit fáa tíverri ikki sagt nakað um upphæddir fyrr enn útgoldið verður.
- 6. Hevur tú pengar til góðar?
Tað kann vera, at tú hevur pengar til góðar hjá okkum! Um tú veist, at tín tónleikur verður spældur nógv, men tú ikki hevur fingið avrokning fyri tað frá okkum, kann tað vera tí at tínar upplýsingar ikki eru dagførdar. Minst tí til at dagføra tín bústað, teldupost og tínar bankaupplýsingar um broyting er. Hevur tú spurningar, kanst tú venda tær til okkara á medlem@koda.dk.


text:
Seinrapartin mánadagin var samkoma hildin í Barnagarðinum á Mýrunum. Høvið var, at tær báðar Jastrid Weihe og Sólgerð Joensen, sum búgva ávikavíst í Runavík og í Lamba, í hesum døgum hava virkað á ansingarøkinum fyri Runavíkar kommunu í fjórðingsøld – í hálva øld tilsamans. Tað var Kongshavnar Kvinnufelag, við hini eldhugaðu Elsu Súsonnu Jacobsen sum forkvinnu, og mongum øðrum kvinnum her um leiðir, sum loysti ansingarmálið úr lagdi frá byrjan. Tær bygdu hitt trivaliga húsið – sum seinri er mest kent sum Posthúsið í Heiðunum – og í kjallaranum høvdu tær vøggustovu og barnagarð. Kongshavnar Barnagarður. Seinri tók Runavíkar kommuna yvir, Kvinnufelagið seldi húsini, og keypti eini onnur, eini sethús, ímillum Glyvra Bio og Missiónshúsið á Glyvrum. Har húsast tær framvegis.
Jastrid og Sólgerð hava verið somikið leingi í starvi, at tær báðar hava virkað í kjallaranum, har sum Kongshavnar Barnagarður einaferð helt til, - har sum Posta nú heldur til við sínum virksemi. Eftir okkurt rend, m.a. í Dagrøktini, hava báðar í mong ár virkað í Barnagarðinum á Mýrunum. Jastrid Weihe sum leiðari og Sólgerð sum námsfrøðingur.
Trivnaðarleiðarin hjá Runavíkar kommunu, Jákup Foldbo, flutti fram røðu teimum til heiðurs, og borgarstjórin heilsaði teimum báðum og handaði teimum gávur í sambandi við merkisdagin. Síðani vóru køkur og kaffi at fáa hjá øllum teimum, ið høvdu leitað sær inn á gólvið at heilsa uppá tær báðar. Tað borgar fyri stabiliteti, í hesum neyðturviligu størvum, skal vælferðarsamfelagið virka til fulnar, at starvsfólkið trívist so væl, sum tær báðar Jastrid og Sólgerð hava gjørt øll hesi árini. Jastrid hevur nú sjálv valt at fara úr leiðarastarvinum, saknur verður í henni, men hon ætlar at royna okkurt annað, tey árini hon hevur eftir á arbeiðsmarknaðinum. Runavíkar kommuna takkar teimum hjartaliga fyri hesi 25 árini tær hava dugnað henni og foreldrunum at øllum teimum børnum, tær so frágera væl hava havt undir hond øll hesi árini.


text:
Nú 1. januar 2020 gjørdist frítíðarkortskipanin SPJALDUR hjá Runavíkar kommunu virkin.
Við SPJALDUR fáa børn og ung ein kreditt á 2.000 kr. frá kommununi, sum tey kunnu nýta til at rinda fyri lima- og luttøkugjøld í samband við ítróttar- og frítíðarvirksemi.
Lima- og luttøkugjaldini verða avgreidd á heimasíðuni spjaldur.runavik.fo.
Skipanin varð samtykt av býráðnum á heysti 2019, og kom at virka nú 1. januar 2020 - hetta fyrsta árið sum ein royndarskipan.
SPJALDUR fevnir í 2020 um aldursbólkin frá børnum, sum fylla 6 ár í 2020, og til teirra, sum fylla 18 ár í 2020.
Foreldur/verjar fingu undan jólum 2019 sendandi brúkaranavn og loyniorð til umsitingarsíðuna. Og børn og ung í skipanini fingu eitt kort sendandi við teirra navni og nummari á.
Nógv tilboð eru í skipanini longu frá 1. januar 2020, og roknast kann við, at tilboð leggjast aftrat so við og við.
Treytir fyri feløg
Fyri at gerast partur av skipanini, skulu frítíðartilboð sum meginreglu lúka hesar treytir:
-Eitt felag við viðtøkum og nevnd skal standa fyri tilboðnum
-Tilboð skulu sum meginregla vera minst 10 samanhangandi vikur
-Venjari/lærari yvir 18 ár skal hava høvuðsábyrgd av tilboðnum, yngri kunnu vera hjálparvenjarar
-Venjari skal hava útbúgving - ella í minsta taka Venjari 1 hjá Ítróttasambandi Føroya í 2020.
-Felagið hevur ábyrgd av at tryggja, at børn/ung, sum eru meldaði til, luttaka í tilboðnum.
Um fyrispurningar eru til skipanina, ella um onkur kundi hugsað sæt at rinda fyri onnur tilboð enn tey, sum eru tøk í løtuni, kunnu boð sendast við telduposti til spjaldur@runavik.fo.


text:
Sirenan – søgan um TB-ljóðið
TB | 30/05/15
Í ár gongur heilt væl hjá uppflytarunum úr TB. Røsku drongir okra liggja í skrivandi stund á einum 6. plássi í Effodeildini, og hetta man sigast at vera nøktandi, tá hugsað verður um, at stórur munur er á, tá lið skulu spæla í bestu ella næstbestu deildini. Stuttligt er aftur at fara til dyst og hyggja eftir TB!
Hugaligt hevur eisini verið at hoyrt Sirenuna seinastu dystirnar. Tá eyðkenda ljóðið so spakuliga byrjar at vinda seg upp í ferð, so er tað eins og hetta nærum forneska ljóð vekir leikarar eins væl og áskoðarar. Seinnu árini hevur nakrar ferðir verið havt á lofti, at tá Sirenan er við, so hilnast ikki so væl hjá felagnum, sum Sirenan annars skal stuðla til sigurs. Hetta er tó bert pátrúgv, og tá seinnu árini hava verið heldur løk hjá TB í bestu deildini, so eru tað mestur úrslitini sjálv, og ikki nøkur Sirena, ið eigur skuldina fyri, at hendan mýtan er uppstaðin. Leikarir vilja hoyra Sirenu og áskoðarafjøldina, latið ongan iva vera um tað.
Flestu føroyingar, ið hava áhuga fyri fótbólti, vita uttan iva, hvat tað er fyri eitt drynjandi ljóð, ið boðar frá, at Sirenan er við til dyst. Eisini norðanfjørðs vísa fólk Sirenuni virðing, tí tey vita, at Sirenan er eitt gamalt og áhugavert tól. Hetta tólið, Sirenan, varð av fyrstan tíð kent sum Sirenan hjá AT. AT – Arbejdernes Trawlerdrift, var samvinnufelag á Tvøroyri, ið virkaði frá 1936-1954. Fyrr í tíðini, tá arbeitt varð í klippfiski, vórðu fløgg hongd upp niðri hjá T.F. Thomsen, P/F Niels Juel Mortensen og hinum fyritøkunum, og hendan skipanin varð eisini galdandi hjá AT. Fløggini høvdu ymsar litir, og merktu tey t.d., at nú skuldi arbeiðsfólkið koma rennandi út á fiskaplássini, tí fiskurin skuldi antin breiðast út, vendast, stakkast, osfr. Hvørt flagg til hvør sína uppgávu, ið – sum við so nógvum her á landi – var tengd at veðurlíkindunum.
Tíðin fór tó so líðandi frá hesum fløggunum, ið boðaðu frá, at arbeiðast skuldi, og eftir 2. heimsbardaga fekk AT skaffað sær eina sirenu at boða arbeiðsfólkinum frá, tá arbeiðast skuldi. Tá Sirenan ýldi varð tískil ongin ivi millum manna – arbeiðast skuldi. Arbeiðsfólkið tusti tá úr øllum ættum út á fiskaplássið hjá AT, ið lá áraka har, ið Grillvognurin og parkeringsplássið hjá Føroya Tele nú eru. AT hevði handil, har skúlatannlæknastovan og Føroya Tele nú húsast.
Undirritaði hevur ofta hugsað um, hvat tað mundi vera, ið fekk TB-fjepparar at taka Sirenuna til sín, og nær hetta mundi vera hent. Sikkurt er, at Sirenan hevur verið til staðar til mangan góðan og ferðmiklan leik millum ár og dag. Undirritaði hevur tosað við ídna TB-fjepparan Anfinn Nolsøe, ið greiðir soleiðis frá:
”Sirenan bleiv brúkt fyrstu ferð til fótbóltsdyst í 1976. Hon hevði staðið í nógv ár á Seglloftinum hjá Thomsen. Ein dagin tók Bjarni Thomsen Sirenuna út og hevði hana við til fótbóltsdyst. Fólk tóku sera væl ímóti tí, eisini tey eldru, so Sirenan bleiv ein fastur partur av tí at fara til fótbóltsdyst. Nakrir av vanligu vindarunum hesi árini vóru so Bjarni, William hjá Otto (Mortensen, red.), Kári Hartmann Niclasen, Kári Djurhuus og Bjarti Mortensen, sáli.”
Sostatt kann sigast, at Sirenan frá longu fyrstu tíð hevur verið ein eydnuberi hjá TB, tí hetta var júst um tað mundið, at TB aftur fór at gera seg galdandi í føroyskum fótbólti. TB gjørdist nevniliga í 1976 Føroyameistari í fótbólti fyri fyrstu ferð síðani 1951! Sirenan var sjálvandi eisini við hin minniliga dagin í Gundadali, 2. oktober í 1977, tá TB eyðmýktu HB í egnari holu. Tróndur Nolsøe skrivaði seg tá inn í søgubøkurnar, tá hann skjeyt øll trý málini hjá TB. Anfinn Nolsøe var til staðar hendan dagin og greiðir soleiðis frá einum tí størsta degnum í søgu Tvøroyrar Bóltfelags:
”Stemningurin var fantastiskur. Havnarfólk søgdu, at tað var sum á ólavsøku, umleið 5.000 fólk. Á ’Tvørabakka’ var svart av fólki. HB trýsti øgiligt á, tí teir skuldu vinna við fleiri málum fyri at vinna FM. Sirenan stóð uppi á Tvørabakka og koyrdi alla somlu tíðina. Tey blaðungu stóðu uppi á bakkanum, og har vóru nógvar húgvur og turrikløð. Øll sluppu ikki suður aftur við Smyrli, fleiri hundrað fólk vóru eftir á keiini í Havn. Eini 1.300 billettir vórðu seldar umborð á Smyrli. Jeg hevði aldrin upplivað tílíkt áður.”
Undirritaði vil takka Anfinni fyri prátið, tí týdningarmikið er, at hesar stuttligu søgurnar verða varðveittar til okum, ið yngru eru, og sum ikki hava verið vitni til hesi ”gullárini” hjá TB, sum Anfinn tekur til.
Sirenan er sostatt ikki pensionerað enn, men fyri kortum var hon ein partur av søguligari framsýning um Arbeiðsmannafelagið Fylking, ið fylti 100 ár hin 25. apríl. Nú er Sirenan so komin á sítt rætta pláss aftur – við Stórá – og tað er sjálvandi stuttligt at hoyra Sirenuna aftur til dystir. Tað tykist tó ofta, sum fólk aftra seg við at rópa og stuðla liðnum, fyrr enn TB-liðið hevur gjørt harðasta arbeiðið, nevniliga hevur megnað at lagt seg omaná leikliga ella lagt seg á odda. Tað er hinvegin, tá liðið stríðist fyri at koma omaná, at TB hevur harðast tørv á stuðuli.
Annars verður ofta sagt, at føroyingar gerast loysingarsinnaðir, tá teir fara til Danmarkar at lesa. Tað er mikið møguligt, men tað er eins ofta satt, at tá tvørafólk fara í útlegd, so gerast tey ídnari TB-viðhaldsfólk – og lokalpatriotar annars – enn nakrantíð áður. Tí er tað vónin hjá undirritaða, nú tað stundar til summarfrítíðina, at hesi koma heim og endurkveikja fjepparafelagið Einherjar, sum tykjast vera farnir til Valhøll at hvíla seg til endaliga orrustuna.
Sirenan stendur – enn sum altíð – til at taka (les: vinda).
Helgi Eidesgaard
Heimildir:
Samrøða við Anfinn Nolsøe (29.05.2015).
Dimon, Jean; Enni, Álvur & Hovgaard, Jónsvein. Tvøroyrar Bóltfelag 100 ár. Tvøroyrar Bóltfelag, Tvøroyri 1992.
Dalsgaard, Jóannes. Fylking 75 ár. Arbeiðsmannafelagið Fylking, Tvøroyri 1996.
Faroesoccer.com – Føroysk Fótbóltshagtøl.


text:
Gerðabók
BI/sm
44. fundur
Ár 2018, mánadagin, 17. desember, kl. 9.30, varð tingfundur settur.
Ríkisumboðsmaðurin var ikki á fundi
Til viðgerðar:
1. 3. viðgerð av tingmáli nr. 86/2018: Uppskot til eykafíggjarlóg fyri 2018
Uppskotið, sum samtykt við 2. viðgerð, endaliga samtykt 28-0-0
Málið avgreitt
2. 3. viðgerð av tingmáli nr. 37/2018: Uppskot til løgtingslóg um broyting í løgtingslóg um framleiðslu, flutning og veiting av ravmagni (Elveitingarlógin) (Elprísir til hitapumpur og elbilar)
Fundur niðurlagdur kl. 10.41
Fundur uppafturtikin kl. 11.10
Uppskot frá Jørgeni Niclasen, um at beina málið aftur í nevnd fall 11-0-18
Uppskotið, sum samtykt við 2. viðgerð, endaliga samtykt 19-0-10
Málið avgreitt
3. 3. viðgerð av tingmáli nr. 70/2018: Uppskot til løgtingslóg um matstovuvirksemi og gistingarhúsvirksemi (Matstovulógin)
Uppskot frá Jógvani á Lakjuni, um at beina málið aftur í nevnd fall 13-0-16
Broytingaruppskot frá Jacobi Vestergaard, Joen Magnusi Rasmussen, Jógvani Skorhein, Magnusi Rasmussen, Jógvani á Lakjuni, Kára P. Højgaard og Bill Justinussen fall 11-0-18
Uppskotið, sum samtykt við 2. viðgerð, endaliga samtykt 22-0-7
Málið avgreitt
4. 3. viðgerð av tingmáli nr. 41/2018: Uppskot til løgtingslóg um tónleikaútflutningsstovu
Uppskotið, sum samtykt við 2. viðgerð, endaliga samtykt 24-0-5
Málið avgreitt
5. 2. viðgerð av tingmáli nr. 63/2018: Uppskot til løgtingslóg um broyting í løgtingslóg um áseting av skatti (Ásetingarlógin)(Skattafrítt upp til 150.000 kr. at langtíðar útleiga bústaðir)
Uppskot frá Jógvani Skorheim, um at beina málið aftur í nevnd fall 9-0-23
Broytingaruppskot frá samdari nevnd samtykt 30-0-2
Uppskotið soleiðis broytt samtykt 30-1-1
Uppskotið fer soleiðis samtykt til 3. viðgerð
6. 2. viðgerð av tingmáli nr. 46/2018: Uppskot til løgtingslóg um broyting í løgtingslóg um meirvirðisgjald (Meirvirðisgjaldslógin) (leigubilar og leingjan av freist)
Uppskot frá Kára P. Højgaard, um at beina málið aftur í nevnd fall 13-0-18
Broytingaruppskot frá samdari Fíggjarnevnd samtykt 24-0-7
Uppskotið soleiðis broytt samtykt 24-0-7
Uppskotið fer soleiðis samtykt til 3. viðgerð
7. 2. viðgerð av tingmáli nr. 83/2018: Uppskot til løgtingslóg um broyting í løgtingslóg um serstakar treytir fyri fiskiskapi eftir makreli, norðhavssild og svartkjafti í 2018 (Leingjan av heimild at taka veiðigjald)
Uppskotið samtykt 22-0-10
Uppskotið fer soleiðis samtykt til 3. viðgerð
8. 2. viðgerð av tingmáli nr. 14/2018: Uppskot til løgtingslóg um broyting í løgtingslóg um familjuískoyti (Hækkað inntøkumørk, stuðul til lægri mótrokning)
Uppskot frá Kaj Leo Holm Johannesen, um at beina málið aftur í nevnd fall 15-0-17
Broytingaruppskot frá meirilutanum í Trivnaðarnevndini samtykt 17-0-15
Uppskotið soleiðis broytt samtykt 17-0-15
Uppskotið fer soleiðis samtykt til 3. viðgerð
9. 2. viðgerð av tingmáli nr. 34/2018: Uppskot til løgtingslóg um at einskilja P/F Postverk Føroya
Uppskot frá Kára P. Højgaard, um at beina málið aftur í nevnd fall 15-0-16
Broytingaruppskot frá Jørgeni Niclasen og Jákupi Mikkelsen fall 14-0-17
Broytingaruppskot frá Bjørt Samuelsen, Bjarna Hammer og Ingolfl S. Olsen samtykt 30-0-1
Uppskotið soleiðis broytt samtykt 28-1-2
Uppskotið fer soleiðis samtykt til 3. viðgerð
Fundur niðurlagdur kl. 19.50
Fundur uppafturtikin kl. 20.30
10. 1. viðgerð av tingmáli nr. 82/2018: Uppskot til løgtingslóg um broyting í løgtingslóg um fyrisiting av sjófeingi (Leingjan av fiskidagaskipan fyri 2019)
Málið varð beint í Vinnunevndina
11. 1. viðgerð av tingmáli nr. 87/2018: Uppskot til samtyktar um at siga upp Hoyvíkssáttmálan
Málið varð beint í Uttanlandsnevndina
12. Framløga
Formaðurin boðaði frá, at Fíggjarnevndin hevur lagt fram álit í tingmálunum nr. 65/2018: Uppskot til løgtingslóg um broyting í løgtingslóg um landsskatt og kommunuskatt (Skattalógin) (Skattligt hall, skjalprógv, transfer-pricing, frágreiðing landanna millum o.a.) og nr. 67/2018: Uppskot til løgtingslóg um broyting í løgtingslóg um skatting av kapitalvinningi (Kapitalvinningsskattalógin) (Reglur um vinningsbýti, samskatting, realkreditlán, skattligt hall, meting av inntøku og sektir o.a.)
at Vinnunevndin hevur lagt fram álit í tingmáli nr. 73/2018: Uppskot til løgtingslóg um broyting í løgtingslóg um landsjørð
Tikið av skrá:
2. viðgerð av tingmáli nr. 47/2018: Uppskot løgtingsfíggjarlóg fyri fíggjarárið 2019
2. viðgerð av tingmáli nr. 8/2018: Uppskot til løgtingslóg um broyting í løgtingslóg um frítíð við løn (Sjúka í frítíðini telur ikki sum frítíð)
Formaðurin setti næsta fund at verða týsdagin, 18. desember 2018, kl. 10.00, við hesi dagsskrá:
1. 3. viðgerð av tingmáli nr. 43/2018: Uppskot til løgtingslóg um broyting í løgtingslóg um viðbót til ávísar pensjónistar v.fl. (Viðbót eisini treytað av nettoinntøku, ið verður skattað eftir kapitalvinningsskattalógini)
2. 3. viðgerð av tingmáli nr. 83/2018: Uppskot til løgtingslóg um broyting í løgtingslóg um serstakar treytir fyri fiskiskapi eftir makreli, norðhavssild og svartkjafti í 2018 (Leingjan av heimild at taka veiðigjald)
3. 2. viðgerð av tingmáli nr. 47/2018: Uppskot løgtingsfíggjarlóg fyri fíggjarárið 2019
4. Framløga
Fundur lokin kl. 23.02
Páll á Reynatúgvu
løgtingsformaður
/Beinta Isaksen
skrivari


text:
Nógv fólk var komið at lýða á, meðan fiskimálaráðharrin setti Sjómannadagin í Klaksvík, - har mótstøðan var hørð ímóti fiskivinnunýskipanini.
Ei undur í, at nógv væntaðu tað ringasta.
Heilir flokkar í andstøðu og rættiliga peningasterkir menn brúktu jú nógva orku uppá at koma við ringastu spádómum. Vit minnast eisini, hvussu leiðslan í Klaksvíkar býráð royndi at ræða klaksvíkingar við hækkandi arbeiðsloysi og minkandi skattainntøkum.
Tíbetur gjørdi veruleikin hesum spádómum til skammar. Hetta vísir eisini, hvussu umráðandi tað er, at politikkarar ikki lata seg brúka at seráhugamálum. Tað ræður hinvegin um, at hava visjónir, ætlanir og hegni at fremja loysnir. Tað gjørdu samgongan. Vit gjørdu ikki alt rætt, og vit viðganga at tað rullaði illa á túrinum. Men nú gongur væl í landinum, og tað gongur væl í Klaksvík (sí talvu).
##med2##
Tað fegnast vit um og ynskja at góða gongdin sleppur at halda fram.
##med3##
Annita á Fríðriksmørk


text:
- Tíðindi, mentan og ítróttur
Mamman: - Fótbóltspælari bleiv hann ikki
Tak niður
Heima hjá Haldu Tausen Olsen og Andras Olsen í Rituvík býr ein sólskinssøga.
Fyri 24 árum síðani átti Halda Tausen Olsen ein son, sum var føddur við einum breki. Hann var føddur við einum klumpfóti, sum hevði eitt bananskap.
Soleiðis sá fóturin út, tá Klæmint varð føddur
Hóast brekið ikki var eins stórt, sum onnur brek, so fylti brekið nógv í eitt tíðarskeið.
Klæmint fær ikki sett av við vinstra beini, og er leggin bert ein triðipartur í mun til leggin í høgra beini.
Beinskinnarin, sum Klæmint svav við í fimm ár.
Mamman, gav Klæminti viðgerð hvønn morgun og kvøld í fimm ár, hóast hon fekk boð um at slakka av eftir tvey ár.
Hetta kann vera atvold til at hann í dag er ein av Føroya bestu fótbólsspælarum.
Hoyrið samrøðuna við mammuna, Haldu Tausen Olsen og sonin Klæmint Andrasarson Olsen
Sí eisini


text:
Havstovan rekur rannsóknarskipið "Magnus Heinason". Við skipinum verða gjørdar kanningar, m.a. av havfrøði, æti, yngli, botnfiski, uppsjóarfiski og reiðskapi.
Við ársskifti verður gjørd ein kanningarætlan fyri eitt ár fram. Har verða ymisku túrarnir ásettir, nær teir verða og hvør hevur fakligu ábyrgdina. Stutt eftir at einstøku túrarnir eru lidnir, verður ein frágreiðing skrivað um túrin.
Á hesum síðum finna tygum eina stutta lýsing av skipinum.
Eisini eru frágreiðingar frá einstøku túrunum at finna í kanningarætlanunum. Tær verða lagdar út so hvørt tær eru skrivaðar. Ynskja tygum neyvari upplýsingar enn teir, ið eru í túrfrágreiðingunum, eru tygum vælkomin at venda tygum til tann, ið hevur ábyrgdina av túrinum.
Í tann mun, rúm er fyri tí, eru møguleikar fyri at leiga skipið.
Fartelefon: +298 286092
Fax: +298 286082
Satelit telefon: +881 632539079
E-mail: This e-mail address is being protected from spambots. You need JavaScript enabled to view it.
Reiðari: Erling í Liða, This e-mail address is being protected from spambots. You need JavaScript enabled to view it.


text:
mánadagur, 14. februar 2011
Aliráðstevnan 2011.
Hin árliga aliráðstevnan verður hildin á Hotel Føroyum fríggjadagin hin 25. februar 2011. Aliráðstevnan hevur fingið heitið ”Framhaldandi burðardygg føroysk alivinna” og sipar heitið til, hvussu vit framhaldandi tryggja eina burðardygga føroyska alivinnu við góðum lívfrøðiligum úrslitum.
Vit á Fiskaaling meta, at hesin afturvendandi árligi tátturin við aliráðstevnu hevur alstóran týdning fyri føroysku alivinnuna. Hetta er dagurin hjá føroysku alarunum, har teir kunnu koma saman at tosa um felags áhugamál og samskifta um teirra royndir í vinnuni. P/F Fiskaaling verður høvuðsstuðul til ráðstevnuna.
Tað er sera týdningarmikið, at tað verður granska í alivinnuni og er okkara visión at skapa eitt altjóða granskingarumhvørvi, sum við gransking og menning víðkar vitanarstøðið, við tí endamáli at økja enn meira um dygdina í alingini.
Fiskaaling arbeiðir, sum einasta felag av sínum slagi í Føroyum, burturav við gransking og menning innan alivinnuna, og á aliráðstevnuni verður høvi til at hoyra nærri um nakrar av verkætlanunum hjá Fiskaaling.
Tað er at fegnast um, at gransking innan aling er ment somikið, at vit kunnu hava fleiri føroyskar fyrilestrahaldarar á Aliráðstevnuni hesa ferð.
Granskararnir, Regin Arge og Ása Jacobsen, fara at greiða frá úrslitum frá kanningum av laksi og laksalús, tvs. um úrslit frá teljingum, resistenskanningum og populasjónskanningum. Eisini fer Magnus Pauli Magnussen, granskari, at greiða frá verkætlan um góðsku á føroyskum laksi.
Næsta eintak av Alitíðindum kemur eisini út á Aliráðstevnuni.